cyanic-selkie/wikianc huggingface dataset:
എസ്തേറിന്റെ പുസ്തകം
എബ്രായ ബൈബിളിന്റേയും ക്രിസ്ത്യാനികളുടെ പഴയനിയമത്തിന്റേയും ഭാഗമായ ഗ്രന്ഥങ്ങളിൽ ഒന്നാണ് എസ്തേറിന്റെ പുസ്തകം. 'പൂരിം' എന്ന പേരിൽ അറിയപ്പെടുന്ന യഹൂദാഘോഷത്തിനു പിന്നിലുള്ള കഥ ഈ പുസ്തകത്തിലാണ്. പൂരിം തിരുനാളിലെ സായാഹ്നത്തിലും അടുത്ത പ്രഭാതത്തിലും ഈ പുസ്തകത്തിന്റെ സമ്പൂർണ്ണപാഠം യഹൂദർ ഉറക്കെ വായിക്കുന്നു. യഹൂദർക്കെതിരെ പേർഷ്യൻ രാജാവിന്റെ കൊട്ടാരത്തിൽ നടന്ന ഒരുപജാപത്തിന്റേയും, തത്ഭലമായി ഉണ്ടാകാനിരുന്ന വംശഹത്യയിൽ നിന്ന്, സ്വന്തം വംശത്തിൽ പെട്ട ഒരു പേർഷ്യൻ രാജ്ഞിയുടെ ഇടപെടൽ യഹൂദരെ രക്ഷപെടുന്നതിന്റേയും കഥയാണിത്.
പശ്ചാത്തലം
thumb|225px|left|[[ജർമ്മനി|ജർമ്മനിയിൽ ഗോട്ടിങ്ങൻ മ്യൂസിയത്തിലുള്ള എസ്തറിന്റെ ഗ്രന്ഥച്ചുരുൾ]] പേർഷ്യയിലെ രാജാവായ അഹാസ്വേരസിന്റെ വാഴ്ചയുടെ മൂന്നാം വർഷമാണ് ഈ ബൈബിൾ കഥയുടെ പശ്ചാത്തലം. എസ്തേറിന്റെ പുസ്തകത്തിന്റെ പിൽക്കാലത്തെ ഗ്രീക്ക്, എത്യോപ്യൻ പരിഭാഷകളും, "എസ്തേർ റബ്ബാ" എന്ന യഹൂദ വ്യാഖ്യാനവും അഹാസ്വേരസിനെ 'അർത്താസെർക്സസ്' എന്നു പേരുള്ള ഒരു രാജാവായി കണക്കാക്കുന്നു. ഒന്നാം നൂറ്റാണ്ടിലെ യഹൂദ ചരിത്രകാരനായ ജോസെഫസ്, പതിമൂന്നാം നൂറ്റാണ്ടിലെ ക്രിസ്തീയ ചരിത്രകാരൻ ബാർ ഹെബ്രായൂസ് എന്നിവരും ഈ നിലപാടു പിന്തുടരുന്നു. അഹാസ്വേരസ്, അർത്താസെർക്സസ് രണ്ടാമനാണെന്നു ബാർ ഹെബ്രായൂസ് കൃത്യമായി പറയുക പോലും ചെയ്യുന്നു. എങ്കിലും, അഹാസ്വേരസ് എന്ന പേര് പാശ്ചാത്യരേഖകളിൽ സെർക്സസ് (Xerxes) എന്നറിയപ്പെടുന്ന രാജാവിന്റേതാണെണെന്നും ഈ രണ്ടുപേരുകളും 'ഖഷായാർഷ' എന്ന പേർഷ്യൻ പേരിൽ നിന്നുത്ഭവിച്ചതാണെന്നും കരുതപ്പെടുന്നു. അഹാസ്വേരസ് ക്രി.മു. 486-465 കാലത്ത് ഭരണം നടത്തിയ സെർക്സസ് ഒന്നാമൻ ആയിരിക്കണം.
എസ്തേർ രാജ്ഞിയാകുന്നു
കൊട്ടാരത്തിലെ ഉന്നതന്മാർക്കും തലസ്ഥാനത്തെ എല്ലാ നിവാസികൾക്കുമായി അഹാസ്വേരസ് രാജാവു നടത്തുന്ന വിരുന്നിലാണ് കഥ തുടങ്ങുന്നത്. അതിഥികൾക്കു മുൻപിൽ സന്നിഹിതയായി സൗന്ദര്യം പ്രദർശിപ്പിക്കാൻ രാജാവ് രാജ്ഞിയായിരുന്ന വഷ്ടിയോട് ആവശ്യപ്പെടുന്നു. രാജ്ഞി രാജാവിനെ അനുസരിക്കാതിരുന്നപ്പോൾ അദ്ദേഹം അവരെ രാജ്ഞിസ്ഥാനത്തു നിന്നു നീക്കുകയും പുതിയ രാജ്ഞിയെ കണ്ടെത്താനായി, രാജ്യത്തെ എല്ലാ യുവസുന്ദരികളേയും തനിക്കു മുൻപിൽ ഹജരാക്കാൻ ഉത്തരവിടുകയും ചെയ്യുന്നു. മാതാപിതാക്കൾ നഷ്ടപ്പെട്ടിരുന്നതിനാൽ ബന്ധുവായ മൊർദേകായിയുടെ സംരക്ഷണയിൽ വളർന്നു വന്നിരുന്ന യഹൂദ യുവതി എസ്തേർ ആ യുവതികളിൽ ഒരാളായിരുന്നു. എസ്തേറിനെ ഇഷ്ടപ്പെട്ട രാജാവ് അവളെ രാജ്ഞിയായി തെരഞ്ഞെടുക്കുന്നു. എന്നാൽ താൻ യഹൂദവംശജയാണെന്ന് അവൾ വെളിപ്പെടുത്തുന്നില്ല. താമസിയാതെ, രാജാവിനെ വധിക്കാനുള്ള ഒരുപജാപം മൊർദേകായ് വെളിച്ചത്തു കൊണ്ടു വന്നതിനാൽ ഉപജാപത്തിനുത്തരവാദികളെ കണ്ടെത്തി വധിക്കാനായി. രാജാവിനു മൊർദേകായ് ചെയ്ത ഉപകാരം രാജകീയ രേഖകളിൽ എഴുതപ്പെട്ടു.
ഹാമാന്റെ ദുഷ്ടത
അഹാസ്വേരസ്, ഹാമാൻ എന്നയാളെ തന്റെ പ്രധാനമന്ത്രിയാക്കുന്നു. കൊട്ടാരവാതിൽക്കൽ ഇരുന്നിരുന്ന മൊർദേകായ് അയാൾക്കു മുൻപിൽ കുമ്പിടാതിരുന്നതിനാൽ ഹാമാന്റെ അപ്രീതി നേടുന്നു. മൊർദേകായ് യഹൂദനാണെന്നറിഞ്ഞ ഹാമാൻ, അയാളേയും സാമ്രാജ്യത്തിലെ മുഴുവൻ യഹൂദരേയും വധിക്കാൻ പദ്ധതിയിടുന്നു. പതിനായിരം താലന്ത് വെള്ളി നൽകി അയാൾ ഈ പദ്ധതി നടപ്പാക്കാനുള്ള രാജസമ്മതം വാങ്ങുന്നു. തീരുമാനം നടപ്പാക്കാനുള്ള തിയതിക്കായി നറുക്കിട്ടപ്പോൾ നിശ്ചയമായത് ആദർ മാസം പതിമൂന്നാം തിയതിയാണ്. ഈ പദ്ധതി കേട്ടറിഞ്ഞ മൊർദേകായ് യഹൂദരോട് ദൈവകാരുണ്യത്തിനായി ഉപവാസം അനുഷ്ടിക്കാൻ ആവശ്യപ്പെടുന്നു. വിവരങ്ങൾ എസ്തേറിനെ അറിയിച്ച അയാൾ, സ്വജനങ്ങൾക്കു വേണ്ടി രാജസമക്ഷം ഇടപെടാൻ അവളോടാവശ്യപ്പെടുന്നു. വിളിക്കപ്പെട്ടല്ലാതെ രാജസന്നിധിയിൽ ചെല്ലുന്നതിനുള്ള വിലക്ക് ലംഘിക്കാൻ അവൾക്കു ഭയമായിരുന്നു. വധശിക്ഷ കിട്ടാവുന്ന കുറ്റമായിരുന്നു അത്. എന്നാൽ, അവൾ അത് ചെയ്തേ മതിയാവൂ എന്നു മൊർദേകായ് നിർബ്ബന്ധിക്കുന്നു. യഹൂദരോട്, തനിക്കൊപ്പം മൂന്നു ദിവസം ഉപവാസം അനുഷ്ടിക്കാൻ എസ്തേർ ആവശ്യപ്പെടുന്നു. മൂന്നാം ദിവസം അവൾ രാജസന്നിധിയിലെത്തുന്നു. രാജാവ് അവൾക്കു നേരെ ചെങ്കോൽ നീട്ടുന്നു. അവളിൽ അപ്രീതിയില്ല എന്നതിന്റെ സൂചനയായിരുന്നു അത്. രാജാവിനെ അവൾ ഹാമാനോടൊപ്പം ഒരു വിരുന്നിനു സന്നിഹിതനാകാൻ ക്ഷണിക്കുന്നു. വിരുന്നിൽ, അടുത്ത സായാഹ്നത്തിൽ തന്നോടൊപ്പം മറ്റൊരു വിരുന്നിൽ കൂടി പങ്കെടുക്കാൻ അവൾ അവരെ ക്ഷണിക്കുന്നു.
മൊർദേകായിക്കുള്ള പുരക്സാരം
ഇതിനിടെ മൊർദേകായിയോടുള്ള അപ്രീതി വർദ്ധിച്ച ഹാമാൻ, അയാൾക്കായി കഴുമരം തീർക്കുന്നു. ആ രാത്രി ഉറക്കം കിട്ടാൻ ബുദ്ധിമുട്ടിയ രാജാവ്, ഉറക്കം കിട്ടാനായി പഴയ രാജകീയരേഖകൾ തന്നെ വായിച്ചുകേൾപ്പിക്കാൻ ആവശ്യപ്പെടുന്നു. കഴിഞ്ഞ ഗൂഢാലോചനയിൽ രാജാവിനെ രക്ഷിക്കാൻ മൊർദേകായ് ചെയ്ത സേവനവും വായനയിൽ ഉൾപ്പെട്ടു. തന്റെ ജീവൻ രക്ഷിച്ച മൊർദേകായിയ്ക്കു യാതൊരു പുരസ്കാരവും നൽകിയിട്ടില്ലെന്നും രാജാവ് മനസ്സിലാക്കി. വായനയ്ക്കിടയിൽ തന്റെ മുന്നിലെത്തിയ ഹാമാനോട് രാജാവ്, താൻ ബഹുമാനിക്കാൻ ആഗ്രഹിക്കുന്ന വ്യക്തിയോട് രാജാവ് എങ്ങനെ പെരുമാറണം എന്ന് ആരായുന്നു. ബഹുമാനിതനാകാൻ പോകുന്ന വ്യക്തി താൻ തന്നെയെന്നു ഹാമാൻ കരുതി. ആ വ്യക്തിയെ രാജകീയവസ്ത്രങ്ങൾ അണിയിച്ച്, രാജാശ്വത്തിന്മേലിരുത്തി "രാജപ്രീതിനേടിയവൻ ബഹുമാനിക്കപ്പെടുന്നതു കണ്ടാലും" എന്ന ആർപ്പുവിളിയോടെ പ്രദക്ഷിണമായി കൊണ്ടുനടക്കണം എന്നു ഹാമാൻ രാജാവിനെ ഉപദേശിച്ചു. എങ്കിൽ ആ വിധം ബഹുമാനമൊക്കെ മൊർദേകായിയൊടു ചെയ്യാൻ രാജാവ് ആവശ്യപ്പെട്ടപ്പോൾ ഹാമാൻ അത്ഭുതപ്പെട്ടു. മൊർദേകായിയെ കൊലമരത്തിലേറ്റനുള്ള ഹാമാന്റെ പദ്ധതി അങ്ങനെ നടപ്പാകാതെ വന്നു.
യഹൂദരുടെ വിജയം
അന്നു രാത്രി രാജാവും ഹാമാനും എസ്തേറിന്റെ രണ്ടാമത്തെ വിരുന്നിൽ പങ്കെടുത്തു. വിരുന്നിനിടെ, താൻ യഹൂദവംശജ അണെന്നും താനുൾപ്പെടെയുള്ള യഹൂദരെ മുഴുവൻ നശിപ്പിക്കാൻ ഹാമാൻ പദ്ധതിയിട്ടിരിക്കുകയാണെന്നും എസ്തേർ രാജാവിനെ അറിയിച്ചു. കോപാക്രാന്തനായ രാജാവ് വിരുന്നുശാല വിട്ടുപോകുന്നു; അവിടെ തന്നെ നിന്ന ഹാമാൻ, എസ്തേറിന്റെ മുൻപിൽ വീണു തന്റെ ജീവൻ രക്ഷിക്കണം എന്നപേക്ഷിക്കുന്നു. ആ സമയം തന്നെ തിരിച്ചു വന്ന രാജാവ് കരുതിയത്, ഹാമാൻ രാജ്ഞിയെ ആക്രമിക്കുകയാണെന്നാണ്; അങ്ങനെ രോഷം പെരുത്ത രാജാവ്, ഹാമാനെ, മൊർദേകായിക്കു വേണ്ടി അയാൾ തീർത്ത കൊലമരത്തിലേറ്റി കൊല്ലാൻ ഉത്തരവിടുന്നു. യഹൂദർക്കെതിരേയുള്ള പഴയ രാജശാസനം പിൻവലിക്കുക സാധ്യമല്ലായിരുന്നു. എന്നാൽ അവർക്കെതിരെയുള്ള ആക്രമണത്തിൽ സ്വരക്ഷയ്ക്കു വേണ്ടതു ചെയ്യാൻ രാജാവ് യഹൂദരെ അനുവദിച്ചു. അതിനാൽ നിശ്ചയിക്കപ്പെട്ടിരുന്ന ദിനമായ ആദർ മാസം 13-ആം തിയതി ഹാമാന്റെ 10 പുത്രന്മാർ ഉൾപ്പെടെ 500 ആക്രമകാരികൾ കൊല്ലപ്പെട്ടു. തുടർന്ന് 75,000 പേർഷ്യാക്കാരെ യഹൂദർ വധിച്ചു. എങ്കിലും അവർ കൊള്ളമുതലൊന്നും കയ്യടക്കിയില്ല. തുടർന്ന് അഹാസ്വേരസിന്റെ കൊട്ടാരത്തിൽ പ്രാമാണികത നേടിയ മൊർദേകായ്, യഹൂദരുടെ വിമോചനത്തിന്റെ സ്മരണക്കായി ഒരു വാർഷികോത്സവം ഏർപ്പെടുത്തി.
അവലംബം
വർഗ്ഗം:എബ്രായ ബൈബിൾ
സമസ്ത കേരള ജംഇയ്യത്തുൽ മുഅല്ലിമീൻ
കേരളത്തിനകത്തും പുറത്തുമായി പ്രവർത്തിക്കുന്ന പതിനായിരത്തിലധികം മദ്രസകളിൽ അധ്യാപനം നടത്തുന്ന മുസ്‍ലിം മതപണ്ഡിതരുടെ ഔദ്യോഗിക പ്രസ്ഥാനമാണ് സമസ്ത കേരള ജംഇയ്യത്തുൽ മുഅല്ലിമീൻ. മദ്രസകളുടെ പ്രവർത്തനം കാര്യക്ഷമമാക്കുക, അധ്യാപന സംവിധാനം കുറ്റമറ്റതും ശാസ്ത്രീയവുമാക്കുക, ഇസ്‍ലാമിക വിദ്യാഭ്യാസ പ്രവർത്തനങ്ങൾക്ക് നേതൃത്വം നൽകുക എന്നിവ സംഘടനയുടെ പ്രഖ്യാപിത ലക്ഷ്യങ്ങളാണ്.
പാലക്കാട് ജില്ലയിലെ മണ്ണാർക്കാട് സ്വദേശിയായ സി.കെ.എം സ്വാദിഖ് മുസ്‍ലിയാരാണ് സംഘടനയുടെ അധ്യക്ഷൻ. ദാറുൽ ഹുദാ ഇസ്‍ലാമിക് യൂനിവേഴ്‍സിറ്റി വൈസ് ചാൻസലറും പ്രമുഖ ഇസ്‍ലാമിക വിദ്യാഭ്യാസ വിചക്ഷണനുമായ ഡോ. ബഹാഉദ്ദീൻ മുഹമ്മദ് നദ്‌വി ജനറൽ സെക്രട്ടറിയും വയനാട് ജില്ലയിലെ കംബ്ലക്കാട് സ്വദേശിയായ എം.എം ഇമ്പിച്ചിക്കോയ മുസ്‍ലിയാർ ട്രഷററുമാണ്.
മലപ്പുറം ജില്ലയിലെ ചേളാരി ആസ്ഥാനമായി പ്രവർത്തിക്കുന്ന സംഘടനക്കു കീഴിൽ അൽ മുഅല്ലിം, സന്തുഷ്ട കുടുംബം, കുരുന്നുകൾ എന്നീ ഇസ്‍ലാമിക മാസികകളും പുറത്തിറങ്ങുന്നു. സമസ്ത കേരള ജംഇയ്യത്തുൽ ഉലമയുടെ പോഷക സംഘടനകളിൽ പ്രമുഖ സ്ഥാനമാണ് ജംഇയ്യത്തുൽ മുഅല്ലിമീനുള്ളത്.
കണ്ണി
വർഗ്ഗം:കേരളത്തിലെ മുസ്‌ലിം സംഘടനകൾ വർഗ്ഗം:ഇ.കെ. വിഭാഗം സമസ്തയുടെ പോഷകസംഘടനകൾ
ഏഷ്യൻ അത്‌ലറ്റിക്‌സ് ചാമ്പ്യൻഷിപ്പ്
ഏഷ്യൻ അത്‌ലറ്റിക്സ് അസോസിയേഷൻ സംഘടിപ്പിക്കുന്ന കായിക മാമാങ്കമാണ് ഏഷ്യൻ അത്‌ലറ്റിക്‌സ് ചാമ്പ്യൻഷിപ്പ്. 1977 ൽ ഇസ്രായേലിനെ മത്സരങ്ങളിൽ പങ്കെടുപ്പിക്കുന്നതിൽ നിന്ന് വിലക്കിയതിനെത്തുടർന്ന് ഇന്റർനാഷണൽ അസോസിയേഷൻ ഓഫ് അത്‌ലറ്റിക്സ് ഫെഡറേഷനുമായി തർക്കമുണ്ടായി. ഇതിനെ തുടർന്ന് മത്സരത്തിന്റെ ആ പതിപ്പ് റദ്ദാക്കുകയും 1979 നും 1989 നും ഇടയിലുള്ള ചാമ്പ്യൻഷിപ്പുകൾ ഐ‌എ‌എ‌എഫ് അനൗദ്യോഗികമായി കണക്കാക്കുകയും അവയെയെയെല്ലാം "ഏഷ്യൻ ട്രാക്ക് ആൻഡ് ഫീൽഡ് മീറ്റിംഗ്" എന്ന് നാമകരണം ചെയ്യുകയും ചെയ്തു. യൂറോപ്യൻ അത്‌ലറ്റിക് അസോസിയേഷൻ മത്സരങ്ങളിൽ ഇസ്രായേൽ മത്സരിക്കാൻ തുടങ്ങിയപ്പോൾ മുതൽ ഈ പ്രതിസന്ധിക്ക്‌ പരിഹാരമുണ്ടായി. ഏഷ്യൻ അത്‌ലറ്റിക്‌സ് ചാമ്പ്യൻഷിപ്പിന്റെ 23-ാം പതിപ്പ് 2019 ഏപ്രിൽ 21 മുതൽ 24 വരെ ഖത്തറിലെ ദോഹയിലെ ഖലീഫ ഇന്റർനാഷണൽ സ്റ്റേഡിയത്തിലാണ് നടന്നത്.
ഏഷ്യൻ അത്ലറ്റിക് ചാമ്പ്യൻ‌ഷിപ്പിൽ മെഡൽ നേടിയ മലയാളി താരങ്ങൾ
2019 ൽ പി. യു. ചിത്ര 1500 മീറ്റർ ഓട്ടമത്സരത്തിൽ സ്വർണം നേടി.
അവലംബം
വർഗ്ഗം:ഏഷ്യൻ അത്‌ലറ്റിക്സ് ചാമ്പ്യൻഷിപ്പ്
സെഞ്ചൂറിയൻ
ദക്ഷിണാഫ്രിക്കയിലെ ഗൗട്ടെങ് പ്രവിശ്യയിലുള്ള ഒരു പട്ടണമാണ് സെഞ്ചൂറിയൻ. പ്രിട്ടോറിയയ്ക്കും ജൊഹാന്നസ് ബർഗ്ഗിനുമിടയിലാണ് സെഞ്ചൂറിയൻ സ്ഥിതി ചെയ്യുന്നത്. ഹെന്നോപ്പ്സ് നദി സെഞ്ചൂറിയൻ പട്ടണത്തിന്റെ ഹൃദയഭാഗത്തുകൂടി ഒഴുകുന്നു. വെർവേഡ്ബർഗ്ഗ് എന്നാണ് പ്രാദേശികഭാഷയിൽ ഈ മുൻസിപ്പൽ പട്ടണം അറിയപ്പെടുന്നത്. ദക്ഷിണാഫ്രിക്കൻ വ്യോമസേന മ്യൂസിയം സെഞ്ചൂറിയനിൽ സ്ഥിതി ചെയ്യുന്നു. ദക്ഷിണാഫ്രിക്കയിലെ പ്രധാന അന്താരാഷ്ട്ര ക്രിക്കറ്റ് സ്റ്റേഡിയങ്ങളിലൊന്നായ സൂപ്പർസ്പോർട്ട് പാർക്ക് സെഞ്ചൂറിയനിലാണ് സ്ഥിതി ചെയ്യുന്നത്. ധാരാളം ഫോസിലുകൾ കണ്ടെത്തിയിട്ടുള്ള ലോകപൈതൃകകേന്ദ്രങ്ങളിലൊന്നായ സ്റ്റെർക്ഫോണ്ടെയ്ൻ ഗുഹയും ഇവിടെയാണ് സ്ഥിതി ചെയ്യുന്നത്. ഔദ്യോഗിക കണക്കുകൾ അനുസരിച്ച് രണ്ടരലക്ഷത്തോളം ആളുകൾ സെഞ്ചൂറിയനിൽ താമസിക്കുന്നു.
അവലംബം
=പുറത്തേക്കുള്ള കണ്ണികൾ==
വർഗ്ഗം:ദക്ഷിണാഫ്രിക്കൻ നഗരങ്ങൾ
ബീവർഹെഡ്-ഡീർലോഡ്ജ് ദേശീയ വനം
ബീവർഹെഡ്-ഡീർലോഡ്ജ് ദേശീയ വനം അമേരിക്കൻ ഐക്യനാടുകളിലെ മൊണ്ടാന സംസ്ഥാനത്തെ ദേശീയ വനങ്ങളിൽ ഏറ്റവും വലുതാണ്. 3.36 ദശലക്ഷം ഏക്കർ (13,600 ചതുരശ്ര കിലോമീറ്റർ) വിസ്തീർണ്ണമുള്ള ഈ ദേശീയ വനം ഒമ്പത് വ്യത്യസ്ത ഭാഗങ്ങളായി വിഭജിക്കപ്പെട്ട് സംസ്ഥാനത്തിന്റെ തെക്കുപടിഞ്ഞാറൻ പ്രദേശത്തെ എട്ട് കൗണ്ടികളിലായി വ്യാപിച്ചുകിടക്കുന്നു. 1908-ൽ രണ്ട് വനങ്ങൾക്ക് പേരിട്ട പ്രസിഡന്റ് തിയോഡോർ റൂസ്‌വെൽറ്റ് 1996-ൽ  അവ ലയിപ്പിച്ചു. മൊണ്ടാനയിലെ ഡിലോണിലാണ് ദേശീയ വനത്തിൻറെ ആസ്ഥാനം സ്ഥിതിചെയ്യുന്നത്. റൂസ്‌വെൽറ്റിന്റെ യഥാർത്ഥ നിയമനിർമ്മാണത്തിൽ, ഡീർലോഡ്ജ് ദേശീയ വനത്തെ ബിഗ് ഹോൾ ഫോറസ്റ്റ് റിസർവ് എന്നാണ് വിളിച്ചിരുന്നത്. മൊണ്ടാനയിലെ ബട്ട് ആസ്ഥാനമായുള്ള അനക്കോണ്ട കോപ്പർ മൈനിംഗ് കമ്പനി അപ്പർ  ബിഗ് ഹോൾ നദിയുടെ നീർത്തടങ്ങൾ വെട്ടിവെളുപ്പിക്കാൻ തുടങ്ങിയതാണ് ഈ റിസർവ്വിൻറെ സൃഷ്ടിയ്ക്ക് കാരണമായത്. അനക്കോണ്ട ലോഹമുരുക്ക് വ്യവസായ ശാലയിൽനിന്നുള്ള പുക മലിനീകരണവും തുടർന്നുള്ള രൂക്ഷമായ മണ്ണൊലിപ്പും ഈ പ്രദേശത്തെ നശിപ്പിക്കുകയായിരുന്നു. ഈ പ്രദേശത്തേക്ക് നിരവധി യാത്രകൾ നടത്തിയ റൂസ്‌വെൽറ്റിനോട് റാഞ്ചർമാരും പരിപാലകരും ഒരുപോലെ പരാതിപ്പെട്ടിരുന്നു.
ആർത്തർ ബി മക്ക്ഡൊനാൾഡ്
ആർത്തർ ബി മക്ക്ഡൊനാൾഡ്  ഒരു കനേഡിയൻ ആസ്റ്റ്രോ ഫിസിസിസ്റ്റാണ്. അദ്ദേഹം സദ്ബറി നൂറ്റ്രിനോ ഇൻസ്റ്റിട്ട് ഓഫ് ഒബ്സർവേറ്ററി ഡയറക്ടറാണ്. ജാപ്പനീസ് ഊർജ്ജതന്ത്രഞ്ജനായ ടകാക്കി കജീറ്റ യോടൊപ്പം 2015-ലെ ഊർജ്ജതന്ത്രത്തിനുള്ള നോബേൽ പങ്കിട്ടു.
ആദ്യകാല ജീവിതം
നോവ സ്കോട്ടിയയിലെ സിഡ്നിയിൽ 1943 ആഗസ്റ്റ് 29 -നാണ് മക്കഡോനാൾഡ് ജനിച്ചത്. 1964-ൽ ഫിസിക്സിൽ ബി.എസ്.സി യും, 1965-ൽ നോവ സ്കോട്ടിയയിലെ ദാൽഹൗസി യൂണിവേഴ്സിറ്റിയിൽ .വച്ച് എം.എസ്.സിയും  നേടി.പിന്നീട് കാലിഫോർണിയ ഇൻസ്റ്റിറ്റ്യൂട്ട് ഓഫ് ടെക്നോളജിയിൽ വച്ച് 1969-ൽ തന്റെ പി.എച്ച്.ഡി പൂർത്തിയാക്കി.
ആക്കാദമിക ജീവിതം
1970 മുതൽ 1982 വരെ  മക്ക്ഡൊനാൾഡ്  ഓട്ടവയിലെ ചാൽക്ക് നൂക്ലിയർ ലബോറട്ടറീസിലെ റിസർച്ച് ഓഫീസറായി പ്രവർത്തിച്ചിരുന്നു.പിന്നീട് 1982 മുതൽ 1989 വരെ പ്രിൻസ്റ്റോൺ യൂണിവേഴ്സിറ്റിയിലെ ഊർജ്ജതന്ത്രത്തിലെ പ്രൊഫസറായി ജോലി ചെയ്തു.അവിടെ നിന്ന് വിരമിച്ച് പിന്നീട് ക്വീൻ യൂണിവേഴ്സിറ്റിയിൽ ചേർന്നു. അദ്ദേഹം ഇപ്പോൾ ക്വീൻ യൂണിവേഴ്സിറ്റയിലെ യണിവേഴ്സിറ്റി റിസർച്ച് ചെയറാണ്. കൂടാതെ പെരീമീറ്റർ ഇൻസ്റ്റിറ്റ്യൂട്ട് ഫോർ തിയററ്റിക്കൽ ഫിസിക്സിന്റെ ബോർഡ് മെമ്പറുകൂടിയാണ്.
റിസർച്ച്
ലഘുചിത്രം|261x261ബിന്ദു|മക്ക്ഡോനാൾഡ് തന്റെ റിസർച്ചിനെക്കുറിച്ച് സംസാരിക്കുന്നു. ന്യൂട്രിനോകൾക്ക് മാസ്സ് ഉണ്ടോ  എന്ന് ഊർജ്ജതന്ത്രജ്ഞമാർ പരിശോധിക്കുകയായിരുന്നു. 1960 കൾക്ക് മുമ്പ് പരീക്ഷണങ്ങൾ കാണിച്ചത് നൂറ്റ്രിനോകൾക്ക് മാസ്സ് ഉണ്ട് എന്നായിരുന്നു. സൂര്യന്റെ തിയററ്റിക്കൽ മോഡലുകൾ തെളിയിച്ചത് നൂറ്റ്രിനോകൾ ചിതറികിടക്കുന്നവയാണെന്നാണ് .ഭൂമിയിലെ നൂറ്റ്രിനോ ഡിറ്റക്ടറുകൾ അതുതന്നെ കാണിച്ചുകൊണ്ടിരുന്നു. കാരണം നൂറ്റ്രിനോ വരുന്നത് മൂന്ന് രീതിയിലാണ്( ഇലക്ട്രോൺ, മുവോൺ, ടോ നൂറ്റ്രിനോസ്) അതുകൊണ്ടുതന്നെ സോളാർ നൂറ്റ്രിനോ ഡിറ്റക്ടറുകൾ ഇലക്ട്രോൺ നൂറ്റ്രിനോകളെ മാത്രമെ ഡിറ്റക്റ്റ് ചെയ്തു. ഒരു ന്യൂട്രിനോ ആന്ദോളനം ചെയ്യുകയാണെങ്കിൽ ക്വാണ്ടം മെക്കാനിക്ക്സ് അനുസരിച്ച് അതിന് മാസ്സുണ്ട്.
ആഗ്സത് 2001ന് മാക്ക്ഡോനാൾഡിന്റെ കീഴിൽ സദ്ബറി നൂട്രിനോ ഒബ്സർവേറ്ററിയുടെ അടിസ്ഥാനത്തിൽ ഭൂമിക്കടിയിൽ ഒരു നൂട്രിനോ ഡിറ്റക്ടർ സ്ഥാപിച്ചു.അതിലൂടെ നൂട്രിനോ മറ്റ് രണ്ട് തരത്തിലുള്ള നൂട്രിനോകളുമായി ആന്ദോളനം ചെയ്യുന്നുണ്ടെന്ന് കണ്ടെത്തി. എല്ലാ ശാസ്ത്ര മാഗസിനുകളും ഈ വിഷയത്തെ പ്രധാനപ്പെട്ട ഒന്നായി കണക്കാക്കി. ഇത് 2007-ലെ ഊർജ്ജതന്ത്രത്തിനുള്ള ബെൻജമിൻ ഫ്രാങ്ക്ലിൻ മെഡൽ, 2015-ലെ ഊർജ്ജതന്ത്രത്തിനുള്ള നോബേൽ, 2015-ലെ ഫണ്ടമെന്റൽ ഫിസിക്സ് പ്രൈസ് എന്നിവ നേടികൊടുത്തു.
അവലംബം
<div class="reflist columns references-column-width" style="-moz-column-width: 30em; -webkit-column-width: 30em; column-width: 30em; list-style-type: decimal;"> വർഗ്ഗം:1943-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഭൗതികശാസ്ത്രത്തിനുള്ള നോബൽ സമ്മാന ജേതാക്കൾ വർഗ്ഗം:പ്രിൻസ്റ്റൺ യൂനിവേഴ്സിറ്റി അദ്ധ്യാപകർ വർഗ്ഗം:കാലിഫോർണിയ ഇൻസ്റ്റിറ്റ്യൂട്ട് ഓഫ് ടെക്നോളജിയിലെ പൂർവ്വ വിദ്യാർത്ഥികൾ വർഗ്ഗം:ഖഗോള ഭൗതികശാസ്ത്രജ്ഞർ വർഗ്ഗം:കനേഡിയൻ ഖഗോള ഭൗതികശാസ്ത്രജ്ഞർ വർഗ്ഗം:നോബൽ സമ്മാനം നേടിയ കാനഡക്കാർ
ലൂയിസ ന്യൂബാവർ
ഒരു ജർമ്മൻ കാലാവസ്ഥാ പ്രവർത്തകയാണ് ലൂയിസ-മാരി ന്യൂബാവർ' (ജനനം: 21 ഏപ്രിൽ 1996). ജർമ്മനിയിലെ കാലാവസ്ഥാ പ്രസ്ഥാനത്തിനായുള്ള സ്കൂൾ സമരത്തിന്റെ പ്രധാന സംഘാടകരിലൊരാളാണ് അവർ. ഇതിനെ ഫ്രൈഡേയ്‌സ് ഫോർ ഫ്യൂച്ചർ എന്ന പേരിലാണ് വിളിക്കുന്നത്. പാരീസ് കരാറുമായി പൊരുത്തപ്പെടുന്നതും മറികടക്കുന്നതുമായ ഒരു കാലാവസ്ഥാ നയത്തെ അവർ വാദിക്കുന്നു. അലയൻസ് 90 / ദി ഗ്രീൻസ് ആൻഡ് ഗ്രീൻ യൂത്ത് അംഗമാണ് ന്യൂബാവർ.
ജീവിതരേഖ
നാല് സഹോദരങ്ങളിൽ ഇളയവളായി ഹാംബർഗിൽ ന്യൂബാവർ ജനിച്ചു. അവരുടെ അമ്മ ഒരു നഴ്സാണ്. അവരുടെ മുത്തശ്ശി ഫീകോ റെംത്സ്മയെ വിവാഹം കഴിച്ചു. അവർ 1980 കളിലെ ആണവ വിരുദ്ധ പ്രസ്ഥാനത്തിൽ ഏർപ്പെടുകയും കാലാവസ്ഥാ പ്രശ്നത്തെക്കുറിച്ച് ലൂയിസ ന്യൂബാവറിനെ ബോധവൽക്കരിക്കുകയും ടാസ് സഹകരണസംഘത്തിന്റെ ഓഹരി അവർക്ക് നൽകുകയും ചെയ്തു. 1975 വരെ റീംസ്മ കമ്പനിയിൽ ഒരു പ്രധാന സ്ഥാനം വഹിച്ച റെംത്സ്മാ കുടുംബത്തിലെ അവസാന അംഗമായിരുന്നു ഫീകോ റെംത്സ്മ. മറ്റു കാര്യങ്ങളുടെ കൂട്ടത്തിൽ വിദേശ ബിസിനസിന്റെയും സിഗാർ ബിസിനസിന്റെയും ഉത്തരവാദിത്തം അദ്ദേഹത്തിനായിരുന്നു. ജർമ്മനിയിലെ ഏറ്റവും സമ്പന്നമായ കുടുംബങ്ങളിലൊന്നാണ് റെംത്സ്മ കുടുംബം. കുടുംബത്തിന്റെ മൂന്ന് ഭാഗങ്ങൾക്കും 1.45 ബില്യൺ യൂറോയുടെ ആസ്തി ഉണ്ട്. അവരുടെ മൂത്ത സഹോദരങ്ങളിൽ രണ്ടുപേർ ലണ്ടനിലാണ് താമസിക്കുന്നത്. അവരുടെ കസിൻ കാർല റിംത്സ്മയും ഒരു കാലാവസ്ഥാ പ്രവർത്തകയാണ്.
ന്യൂബാവർ ഹാംബർഗ്-ഇസർബ്രൂക്ക് ജില്ലയിലാണ് വളർന്നത്. 2014 ൽ ഹാംബർഗ്-ബ്ലാങ്കനീസിലെ മരിയൻ-ഡാൻഹോഫ്-ജിംനേഷ്യം ഹൈസ്കൂൾ ഡിപ്ലോമ പൂർത്തിയാക്കി. ബിരുദം നേടിയ ഒരു വർഷത്തിൽ ടാൻസാനിയയിലെ ഒരു വികസന സഹായ പദ്ധതിയിലും ഇംഗ്ലണ്ടിലെ ഒരു പാരിസ്ഥിതിക ഫാമിലും ജോലി ചെയ്തു. 2015 ൽ അവർ ഗട്ടിംഗെൻ സർവകലാശാലയിൽ ഭൂമിശാസ്ത്രം പഠിക്കാൻ തുടങ്ങി. ലണ്ടൻ യൂണിവേഴ്സിറ്റി കോളേജിൽ വിദേശത്ത് ഒരു സെമസ്റ്റർ പഠിച്ച അവർ ജർമ്മൻ സർക്കാരിൽ നിന്നും അലയൻസ് 90 / ദി ഗ്രീൻസ് അഫിലിയേറ്റഡ് ഹെൻ‌റിക് ബോൾ ഫൗണ്ടേഷനിൽ  നിന്നും സ്കോളർഷിപ്പ് നേടി. 2020 ൽ സയൻസ് ബിരുദത്തിൽ അവർ പഠനം പൂർത്തിയാക്കി.
ആദ്യകാല ആക്ടിവിസം
2016 മുതൽ ONE എന്ന സർക്കാരിതര സംഘടനയുടെ യൂത്ത് അംബാസഡറാണ് ന്യൂബൗർ. ഫൗണ്ടേഷൻ ഫോർ ദ റൈറ്റ്‌സ് ഓഫ് ഫ്യൂച്ചർ ജനറേഷൻസ്, 350.org, റൈറ്റ് ലൈവ്‌ലിഹുഡ് അവാർഡ് ഫൗണ്ടേഷൻ,  ഫോസിൽ ഫ്രീ കാമ്പെയ്‌ൻ, ദി ഹംഗർ പ്രോജക്ട് എന്നിവയിലും അവർ സജീവമായിരുന്നു. ഡൈവസ്റ്റ്! വിത്ഡ്രാ യുവർ മണി! പ്രചാരണത്തോടൊപ്പം കൽക്കരി, എണ്ണ അല്ലെങ്കിൽ വാതകം എന്നിവ ഉപയോഗിച്ച് പണം സമ്പാദിക്കുന്ന വ്യവസായങ്ങളിൽ നിക്ഷേപം നിർത്താൻ അവർ ഗോട്ടിംഗൻ സർവകലാശാലയെ നിർബന്ധിച്ചു.
ഫ്രൈഡേയ്സ് ഫോർ ഫ്യൂച്ചർ
2019 ന്റെ ആരംഭത്തിൽ, ഫ്രൈഡേയ്സ് ഫോർ ഫ്യൂച്ചർ മുൻനിര പ്രവർത്തകരിൽ ഒരാളായി ന്യൂബവർ അറിയപ്പെട്ടു. പല മാധ്യമങ്ങളും അവളെ "പ്രസ്ഥാനത്തിന്റെ ജർമ്മൻ മുഖം" എന്ന് വിളിക്കുന്നു. തന്നെയും മറ്റ് സമര സംഘാടകരെയും ഗ്രെറ്റ തുൻബെർഗുമായുള്ള താരതമ്യങ്ങൾ ന്യൂബൗവർ നിരസിക്കുന്നു: "ഞങ്ങൾ ഒരു ബഹുജന പ്രസ്ഥാനം കെട്ടിപ്പടുക്കുകയും, നമ്മുടെ ശ്രദ്ധ നേടുന്നതിനും അണിനിരക്കുന്നതിനുമുള്ള ഞങ്ങളുടെ രീതികളിൽ വളരെയധികം മുന്നേറുകയാണ്. ഗ്രേറ്റ ചെയ്യുന്നത് അവിശ്വസനീയമാം വിധം പ്രചോദനകരമാണ്. എന്നാൽ യഥാർത്ഥത്തിൽ അതിൽ നിന്ന് താരതമ്യേന വളരെ അകലെയാണ്. "
ഓസ്‌ട്രേലിയയിലെ ഒരു നിർദ്ദിഷ്ട ഇൻഫ്രാസ്ട്രക്ചർ പ്രോജക്റ്റിനായി സീമെൻസിനെതിരായ ഫ്രൈഡേ ഫോർ ഫ്യൂച്ചർ ജർമ്മനിയുടെ പ്രതിഷേധത്തെത്തുടർന്ന്, ന്യൂബവർ 2020 ജനുവരിയിൽ ജോ കെയ്‌സറിനെ കണ്ടു. 2020 ജനുവരി 13-ന്, സീമെൻസ് എനർജിയിൽ ഇരിക്കാനുള്ള ജോ കെയ്‌സറിന്റെ ഓഫർ ന്യൂബൗവർ നിരസിച്ചതായി ബോർഡ് പ്രഖ്യാപിച്ചു. "ഞാൻ അത് ഏറ്റെടുക്കുകയാണെങ്കിൽ, കമ്പനിയുടെ താൽപ്പര്യങ്ങളെ പ്രതിനിധീകരിക്കാൻ ബാധ്യസ്ഥനാകുമെന്നും സീമെൻസിന്റെ ഒരു സ്വതന്ത്ര വിമർശകനാകാൻ കഴിയില്ലെന്നും" ന്യൂബവർ ഒരു പ്രസ്താവനയിൽ പറഞ്ഞു. "അത് കാലാവസ്ഥാ പ്രവർത്തകൻ എന്ന നിലയിലുള്ള എന്റെ റോളുമായി പൊരുത്തപ്പെടുന്നില്ല." കമ്പനികളുടെ ബോർഡിൽ താൻ ന്യൂബൗവറിന് സീറ്റ് വാഗ്ദാനം ചെയ്തിട്ടില്ലെന്നും എന്നാൽ പാരിസ്ഥിതിക പ്രശ്‌നങ്ങളിൽ ന്യൂബൗറിനെ ഒരു ബോർഡിൽ ഉൾപ്പെടുത്താൻ താൻ തയ്യാറാണെന്നും ജോ കെയ്സർ പ്രസ്താവിച്ചു
ഓസ്‌ട്രേലിയയിലെ കാർമൈക്കൽ കൽക്കരി ഖനിയുടെ റെയിൽ അടിസ്ഥാന സൗകര്യങ്ങൾ ഒരുക്കുന്നതിന് അദാനിയുമായുള്ള കരാർ നിലനിർത്തുമെന്ന് സീമൻസ് കഴിഞ്ഞ ദിവസം പ്രഖ്യാപിച്ചിരുന്നു. ന്യൂബൗവർ വാർത്താ ഏജൻസിയായ ഡിപിഎയോട് പറഞ്ഞു: "അദാനി ഖനി നിർത്താൻ സാധ്യമായതെല്ലാം ചെയ്യാൻ ഞങ്ങൾ കെസറിനോട് ആവശ്യപ്പെട്ടു. പകരം അദ്ദേഹം ഈ വിനാശകരമായ പദ്ധതിയിൽ നിന്ന് ലാഭം നേടും." ഈ തീരുമാനം "കഴിഞ്ഞ നൂറ്റാണ്ട്" ആയിരുന്നുവെന്നും കെയ്സർ ഒരു "പൊറുക്കാനാവാത്ത തെറ്റാണ്" ചെയ്തതെന്നും അവർ കൂട്ടിച്ചേർത്തു.
പുറംകണ്ണികൾ
വർഗ്ഗം:1996-ൽ ജനിച്ചവർ വർഗ്ഗം:ജർമ്മൻ പരിസ്ഥിതി പ്രവർത്തകർ
ഉഡോൺ താനി
ഉഡോൺ താനി തായ്ലാന്റിലെ ഇസാൻ മേഖലയിലെ നാല് പ്രധാന നഗരങ്ങളിലൊന്നാണ്. (ഖൊറാത്ത്, ഉബോൺ രാറ്റ്ചതാനി, ഉഡോൺ താനി, ഖോൻ കായെൻ) എന്നിവയാണ് ഈ നാലു നഗരങ്ങൾ. ഇവ "ഇസാനിലെ വലിയ നാലുകൾ" എന്ന് അറിയപ്പെടുന്നു). ഈ നഗരം ഉഡോൺ താനി പ്രവിശ്യ യുടെ തലസ്ഥാനമാണ്.
സ്ഥാനം
ഉഡോൺ താനി നഗരം സ്ഥിതിചെയ്യുന്ന ഭൂമിശാസ്ത്രപരമായ സ്ഥാനം 17.41667°N, 102.75°W ബാങ്കോക്കിൽ നിന്ന് ഏകദേശം 560 കിലോമീറ്റർ അകലെയാണ്. വടക്കൻ ഇസാനിലെ ഒരു പ്രധാന ഔദ്യോഗിക, വ്യാവസായിത കേന്ദ്രവുംകൂടിയായ ഈ നഗരം ലാവോസ്, തെക്കൻ വിയറ്റ്നാം, തെക്കൻ ചൈന എന്നിവിടങ്ങളിലേക്കുള്ള പ്രവേശന കവാടവുംകൂടിയാണ്.
ചരിത്രം
വിയറ്റ്നാം യുദ്ധകാലത്ത് ഉഡോൺ റോയൽ തായ് എയർ ഫോഴ്സുമായുള്ള ഇതിന്റെ സാമീപ്യം നഗരത്തിന്റെ സമ്പദ്‍വ്യവസ്ഥയെ പുഷ്ടിപ്പെടുത്തി. ഇവിടെ സ്ഥിതിചെയ്യുന്ന പഴയ കാലത്തെ ബാറുകൾ, കോഫി ഷോപ്പുകൾ, ഹോട്ടലുകൾ എന്നിവ സമൃദ്ധമായ ആ കാലഘട്ടത്തെ ഓർമ്മപ്പെടുത്തുന്നതാണ്. ഹോട്ടലുകളിൽ അക്കാലത്ത് പാശ്ചാത്യ വിഭവങ്ങൾ വിളമ്പിയിരുന്നു. ഹോട്ടലുകൾ, നൈറ്റ്ക്ലബുകൾ എന്നിവ കൂണുകൾ പോലെ മുളച്ചുപൊന്തിയിരുന്ന ഇത് അക്കാലത്ത് ഏറ്റവും തിരക്കേറിയ ഒരു നഗരമായിരുന്നു.
സിഐഎ ബ്ലാക്ക് സൈറ്റിലെ ഒരു സ്ഥാനമാണ് ഉഡോൺ താനിയുടെ റോയൽ എയർ ഫോഴ്സ് ബേസ് എന്നാണ് ബിബിസി റിപ്പോർട്ട് ചെയ്തിരിക്കുന്നത്. ആഭ്യന്തരമായി ഇത് "ഡിറ്റൻഷൻ സൈറ്റ് ഗ്രീൻ" എന്നറിയപ്പെടുന്നതും ഒസാമ ബിൻ ലാദന്റെ മുൻ ലഫ്റ്റനന്റ്മാരിൽ ഒരാളെന്നു കരുതപ്പെടുന്ന 31 കാരനായ സൌദിയിൽ‌ ജനിച്ച പാലസ്തീനിയൻ പൌരനായ അബു സുബൈദയെ ചോദ്യം ചെയ്യാൻ ഉപയോഗിച്ചിരുന്നതുമാണ്. 2014 ഡിസംബറിൽ അമേരിക്കൻ ഐക്യനാടുകളിലെ സെനറ്റ് സെലക്ട് സെലക്ട് കമ്മിറ്റി ഓൺ ഇന്റലിജൻസ് (SSCI) സി.ഐ.എ ടെക്നിക്കുകളെ സംബന്ധിച്ചുള്ള 6,000 പേജു വരുന്ന ഒരു റിപ്പോർട്ടിന്റെ എക്സിക്യൂട്ടീവ് സംഗ്രഹം പുറത്തിറക്കിയിരുന്നു. എട്ട് മുതിർന്ന തായ് ഉദ്യോഗസ്ഥന്മാർ ഈ രഹസ്യ സൈറ്റിനെക്കുറിച്ച് അറിഞ്ഞിരുന്നുവെന്ന് റിപ്പോർട്ടിൽ വെളിപ്പെടുത്തുന്നു. 2002 ഡിസംബറിൽ ഈ സൈറ്റ് അടച്ചുപൂട്ടി. ഒരു മുൻകാല റിപ്പോർട്ടിൽ ആരോപിക്കപ്പെട്ടിരുന്നത് ഉഡോൺ താനി പ്രവിശ്യയിലെ ബാൻ ഡങ് ജില്ലയിലെ ഒരു ഗ്രാമീണ പ്രദേശത്തു സ്ഥിതിചെയ്യന്ന വോയിസ് ഓഫ് അമേരിക്ക റിലേ സ്റ്റേഷനാണ് സിഐഎ ബ്ലാക്ക് സൈറ്റെന്നാണ്.
കാലാവസ്ഥ
ഉഡോൺ താനിയിൽ ഒരു ഉഷ്ണമേഖലാ സാവന്നാ കാലാവസ്ഥയാണ് (Köppen കാലാവസ്ഥാ തരംതിരിക്കൽ Aw) അനുഭവപ്പെടാറുള്ളത്. ശിശിരകാലം വരണ്ടതും താരമ്യന ഇളം ചൂടുള്ളതുമാണ്. ഏപ്രിൽ വരെയുള്ള കാലത്ത് താപനില ഉയരുകയും ചൂടോടുകൂടിയ ശരാശരി പ്രതിദിന പരമാവധി താപനില 36.3 °C (97.3 °F) ആയിരിക്കുന്നതുമാണ്. മൺസൂൺ കാലം ഇവിടെ ഏപ്രിൽ വൈകി ആരംഭിക്കുകയും ഒക്ടോബർ മാസം വരെ തുടരുകയും ചെയ്യുന്നു. കനത്ത മഴയുള്ള ഇക്കാലത്ത് പകൽസമയം തണുത്തതാണെങ്കിലും രാത്രികളിൽ ഇളംചൂട് അനുഭവപ്പെടുന്നു. നഗരത്തിൽ വിശ്വസനീയമായി രേഖപ്പെടുത്തിയിട്ടുള്ള താപനിലകൾ 2.5 °C (36.5 °F) മുതൽ 43.9 °C (111.0 °F)വരെയാണ്.
ജനസംഖ്യാ കണക്കുകൾ
ഉഡോൺ താനി പ്രവിശ്യയിലെ ആകെ ജനസംഖ്യയായ 1,572,786 പേരിൽ 399,535 പേരും ഈ നഗരത്തിൽ മാത്രം വസിക്കുന്നവരാണ്. 1900 കളുടെ മധ്യത്തിൽ ഏകദേശം 46,700 വിയറ്റ്നാം യുദ്ധകാല അഭയാർഥികൾ ഉഡോൺ താനി നഗരത്തിലേയ്ക്കു കുടിയേറി. അവരുടെ പിന്മുറക്കാർ ഇപ്പോഴും ഈ നഗരത്തിൽ താമസിക്കുന്നു. ഇന്ന്, തായ്ലാന്റിലെ ഏറ്റവും വലിയ വിയറ്റ്നാ സമൂഹം താമസിക്കുന്നത് ഉഡോൺ താനി നഗരത്തിലാണ്.
അവലംബം
വർഗ്ഗം:തായ്‌ലാന്റിലെ നഗരങ്ങൾ
മെലാസ്റ്റൊമാറ്റേസീ
right|thumb|ഈ സസ്യകുടുംബത്തിന്റെ സ്വഭാവസവിശേഷതയായ സിരാവിന്യാസം പ്രകടമാക്കുന്ന [[ഇലകൾ]]
സപുഷ്പികളിൽപ്പെടുന്ന ഒരു സസ്യകുടുംബമാണ് മെലാസ്റ്റൊമാറ്റേസീ (Melastomataceae), (Melastomaceae എന്നും ഉപയോഗിക്കാറുണ്ട്). ഈ സസ്യകുടുംബത്തിൽ 200 ജീനസ്സുകളിലായി ഏകദേശം 4000 സ്പീഷിസുകൾ ഉൾപ്പെടുന്നു. കുറ്റിച്ചെടികളും ചെറുമരങ്ങളും വൃക്ഷങ്ങളും, വള്ളികളും ഉൾപ്പെടുന്ന ഈ സസ്യകുടുംബത്തെ സാധാരണയായി ഈർപ്പമുള്ള ഉഷ്ണമേഖലാപ്രദേശങ്ങളിലാണ് കണ്ടുവരുന്നത്.
സവിശേഷതകൾ
ഇവയുടെ ഇലകൾ ഞെട്ടോടുകൂടിയ ലഘുപത്രങ്ങളും തണ്ടിൽ അഭിന്യാസ (opposite phyllotaxis) രീതിയിൽ ക്രമീകരിച്ചതുമാണ്, ഇത്തരം അഭിന്യാസ ജോടികളിൽ  ഒരു ഇല തീരെ ചെറുതോ അല്ലെങ്കിൽ ഇല്ലാത്ത അവസ്ഥയിലോ പെട്ടെന്ന് കൊഴിഞ്ഞു പോകുന്ന ആയിരിക്കും. വിരളമായി ചില സ്പീഷിസുകളിൽ ഏകാന്തരന്യാസമോ (alternate phyllotaxis)വർത്തുളന്യാസമോ (whorled phyllotaxis) പ്രകടമാണ്. വ്യത്യസ്തമായ സിരാവിന്യാസം ഈ സസ്യകുടുംബത്തിന്റെ പ്രത്യേകതയാണ്. ജാലികാസിരാവിന്യാസത്തോടു കൂടിയ ഇവയ്ക്ക് 3 മുതൽ 9വരെ പ്രധാന സിരകൾ (ഹസ്തകം-palmate) ഇലയുടെ അടിമുതൽ അഗ്രം വരെ സമാന്തരമായി വിന്യസിച്ചിരിക്കുന്നു. ഉപപർണ്ണങ്ങൾ ഉണ്ടാകാറില്ല.
ഇവയുടെ പൂക്കൾ ദ്വിലിംഗ സ്വഭാവത്തോടു കൂടിയവയും പ്രസമത (കൃത്യം മൂന്നായി വിഭജിക്കാവുന്ന-actinomorphy)പാലിക്കുന്നവയാണ്. ജനിപുട(Gynoecium) മണ്ഡലത്തിനു മുകളിൽ നിന്നും ആരംഭിക്കുന്ന പുഷ്പവൃന്തം(Perianth) രണ്ട് നിരകളിലാണ് ക്രമീകരിച്ചിരിക്കുന്നത്. മിനുസമുള്ളതും രോമാവൃതമായതുമായ 5-7 വിദളങ്ങളും (ചില സ്പീഷിസുകളിൽ വിദളങ്ങൾ കൂടിച്ചേർന്ന അവസ്ഥയിലാണ് ) പരസ്പരം അകന്നു നിൽക്കുന്ന 5-7 പുഷ്പദളങ്ങളും ചേർന്നതാണ് ഇവയുടെ പുഷ്പ മണ്ഡലം. പുംബീജപ്രധാനമായ കേസരങ്ങൾ (stamen) സാധാരണയായി ദളങ്ങളുടെ എണ്ണത്തിന്റെ ഇരട്ടിയായിരിക്കും. ഒന്നോ രണ്ടോ വർത്തുള മണ്ഡലങ്ങളിലായാണ് കേസരങ്ങൾ (stamen) ക്രമീകരിച്ചിരിക്കുന്നത്.താഴ്ന്ന അണ്ഡാശയത്തോടുകൂടിയ (വളരെ വിരളമായിഉയർന്ന അണ്ഡാശയത്തോടുകൂടിയ സ്പീഷിസുകളും ഈ സസ്യകുടുംബത്തിലുണ്ട്) ഇവയുടെ അണ്ഡാശയത്തിന് (Ovary) 4-14 വരെ അറകളുണ്ടായിരിക്കും ഓരോ അറയിലും അനേകം അണ്ഡകോശങ്ങളും കാണപ്പെടുന്നു.
കേരളത്തിൽ
കേരളീയർക്ക് പരിചിതങ്ങളായ കണ്ണാവ്, കാശാവ്, കനലി, ആറ്റുകനല, എലിമരം, കാഞ്ചൻ, കന്യാവ്, കുഞ്ഞതിരാണി, വലിയ അതിരാണി, ചിറ്റതിരാണി, കലദി തുടങ്ങിയ സസ്യങ്ങൾ മെലാസ്റ്റൊമാറ്റേസീ സസ്യകുടുംബത്തിലുൾപ്പെടുന്നവയാണ്.
പുറത്തേക്കുള്ള കണ്ണികൾ
വർഗ്ഗം:സസ്യകുടുംബങ്ങൾ വർഗ്ഗം:മെലാസ്റ്റൊമാറ്റേസീ
റിപ്പബ്ലിക്കൻ പാർട്ടി ഓഫ് ഇന്ത്യ (അത്വാലെ)
റിപ്പബ്ലിക്കൻ പാർട്ടി ഓഫ് ഇന്ത്യ (അത്വാലെ) ഇന്ത്യയിലെ ഒരു രാഷ്ട്രീയ കക്ഷിയ. പഴയ റിപ്പബ്ലിക്കൻ പാർട്ടി ഓഫ് ഇന്ത്യ എന്ന് പാർട്ടിയിൽനിന്ന് പിളർന്ന് ഈ പാർട്ടി രൂപീകരിച്ചത്.
ചരിത്രം
മഹാരാഷ്ട്ര നിയമസഭ കൗൺസിൽ അംഗം രാംദാസ് അത്വലെ 1990 മുതൽ 1995 വരെ പ്രവർത്തിച്ചു. എംപ്ലോയീസ് ഗാരഡി സ്കീമിന് കാബിനറ്റ് മന്ത്രിയും, മഹാരാഷ്ട്രയിലെ സാമൂഹ്യ ക്ഷേമ, ഗതാഗത വകുപ്പിന്റെ നിരോധന വകുപ്പും അംഗമായിരുന്നു. പിന്നീട് 1999 മുതൽ 2004 വരെ മഹാരാഷ്ട്രയിലെ ലോക്സഭയിലെ പാണ്ഡഞ്ചുർ മണ്ഡലത്തെ പ്രതിനിധീകരിച്ചു. 1998-99 കാലഘട്ടത്തിൽ 12-ാം ലോക്സഭയിൽ അദ്ദേഹം മുംബൈ നോർത്ത് സെൻററായിരുന്നു. 2004 ലെ തിരഞ്ഞെടുപ്പിന് ശേഷം ഇത് ലോക്സഭയിൽ ഒരു ചെറിയ പ്രാതിനിധ്യമായിരുന്നു. ഭരണകക്ഷിയായ യുണൈറ്റഡ് പ്രോസിക്യൂട്ടീവ് അലയൻസിന്റെ ഘടകമായിരുന്നു. അതിന്റെ സാന്നിദ്ധ്യം മഹാരാഷ്ട്രയിൽ മാത്രമായി പരിമിതമാണ്. പ്രകാശ് അംബേദ്കറുടെ ഭാര്യാ ബഹുജൻ ബഹുജൻ മഹാസാംഗ ഒഴികെയുള്ള ആർപിഐയുടെഎല്ലാ വിഭാഗങ്ങളും ഐക്യത്തോടെ റിപ്പബ്ലിക്കൻ പാർട്ടി രൂപീകരിക്കാൻ വീണ്ടും ചേർന്നിരിക്കുന്നു. ആർപിഐ (അതാവൽ) ഈ യുണൈറ്റഡ് റിപ്പബ്ലിക്കൻ പാർട്ടി ഓഫ് ഇന്ത്യ (യുണൈറ്റഡ് യുണൈറ്റഡ്)യിൽ ലയിപ്പിച്ചു. . 2011 ൽ പാർട്ടി ഭാരതീയ ജനതാ പാർട്ടി നേതൃത്വത്തിലുള്ള ദേശീയ ജനാധിപത്യ സഖ്യത്തിൽ ചേർന്നു. സാവന്ത് രാഷ്ട്രീയ ആപ്പിൽ പാർട്ടിയിൽ നിന്നും രാജിവച്ച് 2014 ജൂൺ മാസത്തിൽ റിപ്പബ്ലിക്കൻ പാർട്ടി ഓഫ് ഇന്ത്യ (എ) പാർട്ടിയിൽ ചേർന്ന് ദളിതർക്കായി ജോലി ചെയ്യണമെന്ന് ആഗ്രഹം പ്രകടിപ്പിച്ചു. പാർട്ടിയുടെ സംസ്ഥാന വൈസ് പ്രസിഡന്റും സ്ത്രീ വനിതാ പ്രസിഡന്റുമായി രാഖി പ്രവർത്തിക്കുന്നു. 2015 സെപ്തംബറിൽ,'''ആർ.പി. ഐ(എ). 2005 മുതൽ ആഡിറ്റ് ചെയ്ത ബാലൻസ്ഷീറ്റുകൾ, ഐടി റിട്ടേൺ രേഖകൾ സമർപ്പിക്കാത്തതിന്റെ രേഖകൾ നഷ്ടപ്പെടുത്തുന്നതിനായി മഹാരാഷ്ട്രയിൽ 16 പാർട്ടികളിൽ ഒന്നായിരുന്നുആർ.പി. ഐ(എ).''' അങ്ങനെ അവർക്ക് അവരുടെ ഔദ്യോഗിക തെരഞ്ഞെടുപ്പ് ചിഹ്നങ്ങൾ നഷ്ടപ്പെട്ടു. അപ്പർ ഹൗസിൽ പാർലമെന്റ് മെംബർമാരിൽ ഒരാൾ മാത്രമേ രാംദാസ് അത്തവെലെ അംഗം. ഇപ്പോൾ 2016 ജൂലായ് മുതൽ നരേന്ദ്രമോഡി മന്ത്രിസഭയിൽ സാമൂഹിക നീതി, ശാക്തീകരണ വകുപ്പിന്റെ മന്ത്രിയാണ്.
കേരളത്തിൽ ആർപിഐ (അതാവൽ)
കേരളത്തിലെ വിവിധ ജില്ലകളിൽ ആർപിഐ (അതാവൽ)യൂടെ ജില്ലാതലകമ്മറ്റികൾ നിലവിൽ ഉണ്ട്. ആർപിഐ (അതാവൽ) അടുത്തകാലത്തായി(2016)പ്രവർത്തനം ആരംഭിച്ചത്.
ആർപിഐ (അതാവൽ)യൂടെ കേരള സംസ്ഥാന ഘടകത്തിന്റെ പ്രസിഡന്റ് പി.ശശികുമാർ നേതൃത്വം നൽകുന്നത്. നിലവിൽ
അവലംബം
വർഗ്ഗം:ഇന്ത്യയിലെ രാഷ്ട്രീയകക്ഷികൾ
ഇൻഡിഗോഫെറ പെൻഡുല
ഫാബേസീ കുടുംബത്തിലെ ഒരു ഇനം പൂച്ചെടിയാണ് ഇൻഡിഗോഫെറ പെൻഡുല, അല്ലെങ്കിൽ വീപ്പിംഗ് ഇൻഡിഗോ. ദക്ഷിണ-മധ്യ ചൈനയിൽ ഈ ഇനം തദ്ദേശീയമായി കാണപ്പെടുന്നു. ഈ ഇനം 'ഷാംഗ്രി-ല' റോയൽ ഹോർട്ടികൾച്ചറൽ സൊസൈറ്റിയുടെ ഗാർഡൻ മെറിറ്റ് അവാർഡ് നേടിയിട്ടുണ്ട്.
References
വർഗ്ഗം:ചൈനയിലെ വംശനാശം നേരിടുന്ന സസ്യജാലങ്ങൾ വർഗ്ഗം:ഫാബേസീ
മലപ്പുറം ബ്ലോക്ക് പഞ്ചായത്ത്
മലപ്പുറം ജില്ലയിൽ ഏറനാട്, തിരൂർ, തിരൂരങ്ങാടി താലൂക്കുകളിലായാണ് 174.3 ചതുരശ്രകിലോമീറ്റർ വിസ്തീർണ്ണമുള്ള മലപ്പുറം ബ്ളോക്ക് പഞ്ചായത്ത് സ്ഥിതി ചെയ്യുന്നത്. 1970-ൽ ആണ് മലപ്പുറം ബ്ളോക്ക് രൂപീകൃതമായത്. അറവങ്കര ഡിവിഷനിൽ നിന്നും തെരഞ്ഞെടുക്കപ്പെട്ട കെ.സലീന ടീച്ചറാണ് നിലവിൽ മലപ്പുറം ബ്ലോക്ക് പഞ്ചായത്ത് പ്രസിഡണ്ട്.
വിലാസം
മലപ്പുറം ബ്ലോക്ക് പഞ്ചായത്ത് ഡൌൺ‍ഹിൽ‍‍‍‍‍‍‍‍‍‍‍‍‍‍‍‍‍‍‍‍‍ - 676519 ഫോൺ : 0483 2734909 ഇമെയിൽ‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍ : bdompm@yahoo.co.in
അവലംബം
വർഗ്ഗം: മലപ്പുറം ജില്ലയിലെ ബ്ലോക്ക് പഞ്ചായത്തുകൾ
ഭണ്ഡാസർ ജൈനക്ഷേത്രം (രാജസ്ഥാൻ)
ഭണ്ഡാസർ ജൈനക്ഷേത്രം അഥവാ ബന്ദാ ഷാ ജെയിൻ ക്ഷേത്രം രാജസ്ഥാനിലെ ബിക്കാനീരിലാണ് സ്ഥിതി ചെയ്യുന്നത്. ചുമർചിത്രകലയ്ക്ക് പ്രശസ്തമാണ് ഈ ക്ഷേത്രം. ആർക്കിയോളജിക്കൽ സർവ്വേ ഓഫ് ഇന്ത്യയുടെ സംരക്ഷണത്തിലാണ് ക്ഷേത്രം.
വാസ്തുവിദ്യ
മനോഹരമായ പെയിന്റിംഗുകൾ, ചുമർചിത്രങ്ങൾ, അലങ്കാരങ്ങളുള്ള കണ്ണാടികൾ എന്നിവയ്ക്ക് പ്രശസ്തമായ ഭണ്ഡാസർ ജൈനക്ഷേത്രം മൂന്ന് നിലകളുള്ള ക്ഷേത്രമാണ്.
Sources
വർഗ്ഗം:രാജസ്ഥാനിലെ ക്ഷേത്രങ്ങൾ
ഹിമാലയൻ മാർമറ്റ്
ഹിമാലയത്തിലും, തിബത്തൻ പീഠഭൂമി പ്രദേശങ്ങളിലും കാണപ്പെടുന്ന ഒരിനം കരണ്ടുതീനിയാണ് ഹിമാലയൻ മാർമറ്റ്(Himalayan Marmot)
സമുദ്ര നിരപ്പിൽ നിന്നും 3,500 മുതൽ 5,200 മീറ്റർ ഉയരത്തിലുള്ള പ്രദേശങ്ങളിൽ ആഴമുള്ള മാളങ്ങൾ ഉണ്ടാക്കി കോളനികൾ ആയി ഇവ താമസിക്കുന്നു. ശൈത്യകാലത്ത് ശിശിര നിദ്ര (hibernation) ചെയ്യുന്നവയാണ് ഇവ.
ഹെമിസ് ദേശീയോദ്യാനത്തിൽ ഇവ കാണപ്പെടുന്നുണ്ട്.
നാഷണൽ മെഡിക്കൽ കമ്മീഷൻ
ഇത് നേരത്തെ 2019 ജനുവരിയിൽ ഒരു ഓർഡിനൻസ് വഴി 6 മാസത്തേക്ക് സ്ഥാപിക്കുകയും പിന്നീട് ഇന്ത്യൻ പാർലമെന്റ് പാസാക്കുകയും പിന്നീട് 2019 ഓഗസ്റ്റ് 8 ന് ഇന്ത്യൻ രാഷ്ട്രപതി അംഗീകരിക്കുകയും ചെയ്ത് ഒരു സ്ഥിര നിയമമായി മാറി.
ചരിത്രം
ലഘുചിത്രം മെഡിക്കൽ കൗൺസിൽ ഓഫ് ഇന്ത്യയെ (എംസിഐ) മാറ്റി ദേശീയ മെഡിക്കൽ കമ്മീഷൻ (എൻഎംസി) കൊണ്ടുവരാൻ നിതി ആയോഗ് ശുപാർശ ചെയ്തു. എൻഎംസി ബിൽ പാർലമെന്റ് പാസാക്കുകയും 2019 ഓഗസ്റ്റ് 8-ന് രാഷ്ട്രപതി അംഗീകരിക്കുകയും ചെയ്തു.
ഇന്ത്യൻ പ്രസിഡന്റ് 2019 ജനുവരിയിൽ പുറപ്പെടുവിച്ച ഒരു ഓർഡിനൻസിലൂടെ 2019 ന്റെ തുടക്കത്തിൽ മെഡിക്കൽ കൗൺസിൽ ഓഫ് ഇന്ത്യയ്ക്ക് പകരമായി നാഷണൽ മെഡിക്കൽ കമ്മീഷൻ ഓർഡിനൻസ് കൊണ്ടുവന്നു. ജൂലൈ മുതൽ മെഡിക്കൽ കൗൺസിലിനെ മാറ്റി അഞ്ച് വിദഗ്ധ ഡോക്ടർമാരുടെ സഹായത്തോടെ ഇന്ത്യയിലെ മെഡിക്കൽ വിദ്യാഭ്യാസ സമ്പ്രദായം നിരീക്ഷിക്കാൻ സുപ്രീം കോടതി കേന്ദ്ര സർക്കാരിന് അനുമതി നൽകിയിരുന്നു.
ഫോറിൻ മെഡിക്കൽ ഗ്രാജ്വേറ്റ് 2021-നുള്ള പുതിയ NMC മാർഗ്ഗനിർദ്ദേശങ്ങൾ
നാഷണൽ മെഡിക്കൽ കൗൺസിൽ ഓഫ് ഇന്ത്യ (എൻഎംസി) അടുത്തിടെ രാജ്യത്ത് മെഡിസിൻ പ്രാക്ടീസ് ചെയ്യാൻ ലൈസൻസ് നേടുന്നതിനായി വിദേശ മെഡിക്കൽ ബിരുദധാരികൾക്കുള്ള (എഫ്എംജി) മാർഗ്ഗനിർദ്ദേശങ്ങൾ പരിഷ്കരിക്കുകയും അപ്ഡേറ്റ് ചെയ്യുകയും ചെയ്തു. ചില രാജ്യങ്ങളിൽ നിന്നുള്ള മെഡിക്കൽ യോഗ്യതകളുടെ അംഗീകാരം വിപുലീകരിക്കുന്നതും വിദേശ മെഡിക്കൽ ബിരുദധാരികൾക്കായുള്ള (FMGE) സ്ക്രീനിംഗ് ടെസ്റ്റിൽ FMG-കൾ വിജയിക്കേണ്ടതിന്റെ ആവശ്യകതയും ഉൾപ്പെടെ നിരവധി പ്രധാന മാറ്റങ്ങളും അപ്ഡേറ്റുകളും പുതിയ മാർഗ്ഗനിർദ്ദേശങ്ങൾ അവതരിപ്പിക്കുന്നു.
പുതിയ മാർഗ്ഗനിർദ്ദേശങ്ങൾ പ്രകാരം, ഇന്ത്യയിൽ വൈദ്യശാസ്ത്രം പ്രാക്ടീസ് ചെയ്യാൻ യോഗ്യതയുള്ളവരായി അംഗീകരിക്കപ്പെടുന്നതിന് FMG-കൾ ചില യോഗ്യതാ മാനദണ്ഡങ്ങൾ പാലിക്കണം. ഈ മാനദണ്ഡങ്ങളിൽ അംഗീകൃത മെഡിക്കൽ സ്ഥാപനത്തിൽ നിന്നുള്ള സാധുവായ മെഡിക്കൽ യോഗ്യതയും എഫ്എംജിഇ പാസാകുന്നതും ഉൾപ്പെടുന്നു. വൈദ്യശാസ്ത്രത്തിന്റെ വിവിധ മേഖലകളിലെ എഫ്എംജികളുടെ അറിവും വൈദഗ്ധ്യവും പരിശോധിക്കുന്ന നിർബന്ധിത പരീക്ഷയാണ് എഫ്എംജിഇ.
പുതിയ മാർഗ്ഗനിർദ്ദേശങ്ങൾ പ്രകാരം ഇന്ത്യയിൽ മെഡിസിൻ പ്രാക്ടീസ് ചെയ്യാനുള്ള ലൈസൻസ് നേടുന്നതിനുള്ള പ്രക്രിയയിൽ എൻഎംസിയിൽ മെഡിക്കൽ യോഗ്യതയുടെ അംഗീകാരത്തിനായി അപേക്ഷിക്കുക, മെഡിക്കൽ കൗൺസിൽ ഓഫ് ഇന്ത്യ (എംസിഐ)യിൽ രജിസ്റ്റർ ചെയ്യുക, എഫ്എംജിഇ എടുക്കാൻ അപേക്ഷിക്കുക എന്നിവ ഉൾപ്പെടെ നിരവധി ഘട്ടങ്ങൾ ഉൾപ്പെടുന്നു. FMGE പാസ്സായിക്കഴിഞ്ഞാൽ, FMG-കൾക്ക് NMC-യിൽ ഇന്ത്യയിൽ മെഡിസിൻ പ്രാക്ടീസ് ചെയ്യാനുള്ള ലൈസൻസിന് അപേക്ഷിക്കാം.
ബോർഡുകൾ
കമ്മീഷനിൽ നാല് സ്വയംഭരണ ബോർഡുകൾ ഉൾപ്പെടുന്നു:
അംഗങ്ങൾ
എൻഎംസിയിൽ 33 അംഗങ്ങൾ ഉൾപ്പെടുന്നു, ഇവരിൽ ഇവർ ഉൾപ്പെടുന്നു:
a) ഒരു ചെയർപേഴ്സൺ (മെഡിക്കൽ പ്രൊഫഷണലുകൾ മാത്രം)
b) 10 എക്‌സ് ഓഫീസോ അംഗങ്ങൾ:
സി) 22 പാർട്ട് ടൈം അംഗങ്ങൾ:
ഇതിൽ 60% അംഗങ്ങളെങ്കിലും മെഡിക്കൽ പ്രാക്ടീഷണർമാരായിരിക്കണം.
പുറംകണ്ണികൾ
വർഗ്ഗം:ആരോഗ്യ കുടുംബക്ഷേമ മന്ത്രാലയം
ശാമിൽ ബസായെവ്
ചെച്നിയൻ സ്വാതന്ത്രപ്പോരാട്ടങ്ങളിൽ നേതൃസ്ഥാനം വഹിച്ചിരുന്ന ഒരു പ്രമുഖ നേതാവായിരുന്നു ശാമിൽ ബസായെവ് (Шамиль Басаев, Шамиль Салманович Басаев; 14 January 1965 – 10 July 2006). ഫീൽഡ് കമാന്ററായിരുന്ന ബസായെവ് റഷ്യൻ സൈന്യത്തിനെതിരെ നിരവധി നേരിട്ടുള്ള ഗറില്ലാ ആക്രമണങ്ങൾ സംഘടിപ്പിച്ചിരുന്നു. റിയാദുസ്സ്വാലിഹീൻ ബ്രിഗേഡിന്റെ രൂപീകരണ നേതാവും കൂടിയായിരുന്നു. 2006 ജൂലയ് 10ന് ഒരു സ്ഫോടനത്തിൽ വധിക്കപ്പെട്ടു.
സ്റ്റീഫൺ ഏഴാമൻ
എ.ഡി. 896 മുതൽ 897 വരെ കാത്തോലിക്കാ സഭയുടെ തലവനായിരുന്നു സ്റ്റീഫൻ ആറാമൻ മാർപ്പാപ്പ. (ചില സ്രോതസ്സുകൾ പ്രകാരം അദ്ദേഹം സ്റ്റീഫൻആറാമനാണ്, വേറെ ചിലർ അദ്ദേഹത്തെ സ്റ്റീഫൻ അഞ്ചാമനായും ഗണിക്കുന്നു.) കുപ്രസിദ്ധമായ കദാവർ സിനഡ്ന്റെ പേരിലാണ് അദ്ദേഹം ഇന്ന് ഓർമിപ്പിക്കപ്പെടുന്നത്.
അവലംബം
വർഗ്ഗം:മാർപ്പാപ്പമാർ
ബർച്ച്
ഇത് ഒരു ഇലപൊഴിയും മരമാണ്. ഈടുള്ള തടിയാണ് ഈ മരത്തിന്. ഇതിന്റെ ശാഖകളിൽ കണ്ണുകൾ പോലെയുള്ള അടയാളം കാണാം. ഹെമിസ് ദേശീയോദ്യാനത്തിൽ ധാരാളം ബർച്ച് മരങ്ങൾ കാണാം.
ക്വില്ലജേസീ
അവലംബം
വർഗ്ഗം:സസ്യകുടുംബങ്ങൾ വർഗ്ഗം:ക്വില്ലജേസീ
ബർച്ച്
പൌരാണിക പ്രാധാന്യം
ഇതിന്റെ തൊലി വീതിയിൽ പൊളിച്ചെടുത്ത്, ഇന്നത്തെ കടലാസിന്നു സമാനമായി, പുരാതന ഭാരതത്തിൽ എഴുതാൻ ഉപയോഗിച്ചിരുന്നു. അക്കാലത്ത് ഭുർജ പത്രം (भुर्ज पत्र) എന്ന് അറിയപ്പെട്ടിരുന്ന ഇത്  ഏറെക്കാലം കേടുകൂടാതെ നിലനിൽക്കുമായിരുന്ന ഒരു എഴുത്ത് ഉപാധി ആയിരുന്നു. പുരാതന റോം ,റഷ്യ തുടങ്ങിയ പ്രദേശങ്ങളിലും ഇത് ഇങ്ങനെ ഉപയോഗിച്ചിരുന്നു.
ഇതിന്റെ തൊലി ചതച്ചെടുത്ത് ഋഷിമാർ വസ്ത്രമായും ഉപയോഗിച്ചിരുന്നു.
പുറംകണ്ണികൾ
വർഗ്ഗം:അലങ്കാര വൃക്ഷങ്ങൾ വർഗ്ഗം:ആയുർവേദത്തിൽ ഉപയോഗിക്കുന്ന സസ്യങ്ങൾ വർഗ്ഗം:ബോൺസായ് ആയി ഉപയോഗിക്കുന്ന സസ്യങ്ങൾ വർഗ്ഗം:കാൾ ലിനേയസ് നാമകരണം ചെയ്തവ
കാരാഞ്ചിറ
പരാമർശങ്ങൾ
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ വർഗ്ഗം:Coordinates on Wikidata
ചിത്രാ വിശ്വേശ്വരൻ
ഒരു ഭരതനാട്യ നർത്തകിയാണ് ചിത്രാ വിശ്വേശ്വരൻ. 1992 ൽ പത്മശ്രീ ലഭിച്ചു. ശ്രദ്ധേയമായ നിരവധി നൃത്ത അവതരണങ്ങൾ സംവിധാനം ചെയ്തിട്ടുണ്ട്.
ജീവിതരേഖ
എൻ. പത്മനാഭന്റെയും നർത്തകിയായ രുക്മിണിയമ്മയുടെയും മകളാണ്. കുട്ടിക്കാലത്തേ നൃത്ത പഠനം തുടങ്ങിയ ചിത്ര ലണ്ടനിൽ പാശ്ചാത്യ ശൈലിയിലെ ബാലെ അഭ്യസിച്ചു. അച്ഛൻ അക്കാലത്ത് ഇംഗ്ലണ്ടിലെ ഇന്ത്യൻ ഹൈക്കമ്മീഷനിൽ ഉദ്യോഗസ്ഥനായിരുന്നു. പിന്നീട് കൊൽക്കത്തയിൽ കഥക്, മണിപ്പുരി നൃത്ത രീതികളിലും പരിശീലനം നേടി. പ്രസിദ്ധ നർത്തകിയായിരുന്ന ടി.എ. രാജലക്ഷ്മിയുടെ പക്കൽ പത്തു വർഷത്തോളം ഭരതനാട്യം അഭ്യസിച്ചു.
നൃത്ത സംവിധാനകലയിലും ശ്രദ്ധ പതിപ്പിച്ച അവർ ഇന്ത്യയിലും വിദേശത്തും നിരവധി വേദികളിൽ നൃത്തം അവതരിപ്പിച്ചു. 1970 ൽ ഭരതനാട്യത്തിനുള്ള ദേശീയ സ്കോളർഷിപ്പ് ലഭിച്ചു. നാലു വർഷം വഴുവൂർ രാമയ്യ പിള്ളൈയുടെ പക്കൽ നൃത്തമഭ്യസിച്ചു.
ചെന്നൈയിൽ ചിദംബരം അക്കാദമി ഓഫ് പെർഫോമിംഗ് ആർട്സ് എന്ന നൃത്ത വിദ്യാലയം നടത്തുന്നു.
പുറം കണ്ണികൾ
വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:ഇന്ത്യയിലെ നർത്തകർ വർഗ്ഗം:1950-ൽ ജനിച്ചവർ
കിർക്ക്വാൾ
കിർക്ക്വാൾ സ്കോട്ട്ലൻഡിന്റെ വടക്ക് ഭാഗത്തുള്ള ഒരു ദ്വീപസമൂഹമായ ഓർക്ക്നിയിലെ ഏറ്റവും വലിയ പട്ടണമാണ്. കിർക്ക്‌വാൾ എന്ന പേര് നോർസ് പദമായ കിർക്ജുവാഗർ (ചർച്ച് ബേ) ൽ നിന്ന് ഉത്ഭവിക്കുകയും അത് പിന്നീട് കിർക്ക്വോ, കിർക്‌വാ, കിർക്ക്‌വാൾ എന്നിങ്ങനെയായി പരണമിക്കുകയും ചെയ്തു. കിർക്ക്‌വാൾ മുമ്പ് ഏകദേശം 1000 വർഷങ്ങൾക്ക് മുമ്പ് സ്ഥാപിതമായ ഒരു പുരാതന നോർസ് നഗരത്തിന്റെ സ്ഥലമായിരുന്നു. ഇന്ന്, ഇത് പല സ്ഥലങ്ങളിലേക്കും കടത്തുബോട്ട് സൌകര്യമുള്ള ഒരു ഗതാഗത കേന്ദ്രമാണ്.
ജൂനിപെർ
ഒരു നിത്യഹരിതമരമാണ് ജൂനിപെർ ഇത് ജൂനിപെറസ് ജനുസ്സിൽ ഉൾപ്പെടുന്നു. ഈ ജനുസ്സിൽ 50 മുതൽ 67 വരെ മരങ്ങൾ ഉണ്ട്. ഉത്തരാർദ്ധഗോളത്തിൽ വ്യാപകമായി ഇവ കാണപ്പെടുന്നു. ആർട്ടിക്, മധ്യ അമേരിക്കയിലെ ഉയർന്ന പ്രദേശങ്ങൾ, ആഫ്രിക്കയിലെ ഉഷ്ണമേഖലാ പ്രദേശങ്ങളുടെ തെക്ക് ഭാഗം എന്നിവിടങ്ങളിൽ ജൂനിപെർ മരങ്ങൾ കാണാവുന്നതാണ്.
ജൻനായക് കർപ്പൂരി താക്കൂർ മെഡിക്കൽ കോളേജ് ആൻഡ് ഹോസ്പിറ്റൽ, മധേപുര
2020-ൽ സ്ഥാപിതമായ ജൻനായക് കർപ്പൂരി താക്കൂർ മെഡിക്കൽ കോളേജ് ആൻഡ് ഹോസ്പിറ്റൽ, മധേപുര, ഇന്ത്യയിലെ ബിഹാറിലെ മധേപുരയിൽ സ്ഥിതി ചെയ്യുന്ന ഒരു സർക്കാർ മെഡിക്കൽ കോളേജും ആശുപത്രിയുമാണ്. ഈ കോളേജ് ബാച്ചിലർ ഓഫ് മെഡിസിൻ ആൻഡ് സർജറി (എം.ബി.ബി.എസ്.) കോഴ്സുകൾ വാഗ്ദാനം ചെയ്യുന്നു കൂടാതെ 100 വാർഷിക ഇൻടേക്ക് കപ്പാസിറ്റിയുമുണ്ട്. ഈ കോളേജ് ആര്യഭട്ട നോളജ് യൂണിവേഴ്‌സിറ്റിയുമായി അഫിലിയേറ്റ് ചെയ്‌തതും ദേശീയ മെഡിക്കൽ കമ്മീഷന്റെ അംഗീകാരമുള്ളതുമാണ്. ഈ കോളേജുമായി ബന്ധപ്പെട്ട ആശുപത്രിയാണ് ബിഹാറിലെ മധേപുരയിലെ ഏറ്റവും വലിയ ആശുപത്രി.
ഇതും കാണുക
• List of hospitals in India
അവലംബം
വർഗ്ഗം:ബീഹാറിലെ മെഡിക്കൽ കോളേജുകൾ
വിശാഖദത്തൻ
പൊതുവർഷം നാലാംനൂറ്റാണ്ടിനും ഏഴാം നൂറ്റാണ്ടിനും ഇടയിൽ ജീവിച്ചിരുന്നു എന്നു കരുതപ്പെടുന്ന പ്രസിദ്ധ സംസ്കൃതകവിയും നാടകകൃത്തുമായിരുന്നു വിശാഖദത്തൻ. ചന്ദ്രഗുപ്തമൗര്യന്റെ ജീവിതത്തെ അടിസ്ഥാനമാക്കി ചിട്ടപ്പെടുത്തിയ മുദ്രാരാക്ഷസമാണു് അദ്ദേഹത്തിന്റെ ഏറ്റവും പ്രസിദ്ധമായ കൃതി. മുദ്രാരാക്ഷസം എന്ന നാടകത്തിൽ അദ്ദേഹത്തിന്റെ അച്ഛന്റെ പേർ മഹാരാജാ ഭാസ്ക്കരദത്തനെന്നും മുത്തച്ഛന്റെ പേർ സാമന്തൻ വടേശ്വരദത്തൻ എന്നുമാണെന്നു രേഖപ്പെടുത്തിയിട്ടുണ്ട്. അദ്ദേഹത്തിന്റെ തന്നെ ദേവീചന്ദ്രഗുപ്തം എന്ന നാടകം ശകവംശക്കാരുമായുള്ള യുദ്ധവും അതിലെ വിജയവും പ്രതിപാദിക്കുന്നു. അദ്ദേഹത്തിന്റേതായി പൂർത്തിയാക്കാത്ത മറ്റൊരു കൃതിയുടെ ഭാഗങ്ങളും കണ്ടെടുത്തിട്ടുണ്ട്.
അവലംബം
വർഗ്ഗം:പുതുമുഖലേഖനം വർഗ്ഗം:സംസ്കൃത കവികൾ വർഗ്ഗം:സംസ്കൃത നാടകകൃത്തുക്കൾ വർഗ്ഗം:പ്രാചീന ഭാരതീയ കവികൾ
ചേതി ചന്ദ്
സിന്ധി ഹിന്ദുക്കളുടെ ചാന്ദ്ര ഹിന്ദു പുതുവർഷത്തിന്റെ ആരംഭം കുറിക്കുന്ന ഒരു ഉത്സവമാണ് ചേതി ചന്ദ് (ചൈത്ര ചന്ദ്രൻ). സിന്ധി മാസമായ ചേട്ടിലെ (ചൈത്ര) വർഷത്തിലെ ആദ്യ ദിവസത്തിൽ വരുന്ന, ചാന്ദ്രസൗര ഹിന്ദു കലണ്ടറിന്റെ ചാന്ദ്ര ചക്രത്തെ അടിസ്ഥാനമാക്കിയാണ് ഉത്സവത്തിന്റെ തീയതി. ഇത് സാധാരണയായി മാർച്ച് അവസാനമോ ഏപ്രിൽ ആദ്യമോ ഗ്രിഗോറിയൻ കലണ്ടറിൽ മഹാരാഷ്ട്രയിലെ ഗുഡി പദ്‌വയുടെയും ഇന്ത്യയിലെ ഡെക്കാൻ മേഖലയിലെ മറ്റ് ഭാഗങ്ങളിൽ ഉഗാദിയുടെയും അതേ ദിവസമോവരുന്നു.
അവലോകനം
ഈ ഉത്സവം വസന്ത കാലത്തിന്റെയും വിളവെടുപ്പിന്റെയും ആഗമനത്തെ അടയാളപ്പെടുത്തുന്നു. എന്നാൽ സിന്ധി സമൂഹത്തിൽ, ഈ ഉത്സവം സ്വേച്ഛാധിപതിയായ മുസ്ലീം ഭരണാധികാരി മിർക്ഷയുടെ പീഡനത്തിൽ നിന്ന് തങ്ങളെ രക്ഷിക്കാൻ സിന്ധു നദിയുടെ തീരത്ത് ഹിന്ദു ദൈവമായ വരുണ ദേവനോട് പ്രാർത്ഥിച്ചതിന് ശേഷമുണ്ടായ 1007-ൽ ഉദേരോലാലിന്റെ ജനനത്തെയും അനുസ്മരിപ്പിക്കുന്നു. ഒരു യോദ്ധാവും വൃദ്ധനുമായി രൂപാന്തരപ്പെട്ട വരുണ ദേവൻ മുസ്ലീങ്ങളും ഹിന്ദുക്കളും ഒരേ മതസ്വാതന്ത്ര്യത്തിന് അർഹരാണെന്ന് മിർക്ഷയെ പ്രബോധിപ്പിക്കുകയും ശാസിക്കുകയും ചെയ്തു. ജുലേലാൽ എന്ന പേരിൽ അദ്ദേഹം സിന്ധിലെ ഇരു മതങ്ങളിൽ ഉൾപ്പെട്ട ജനങ്ങളുടെ ഇടയിൽ അദ്ദേഹം ഒരു വീരപുരുഷനായി. ജുലേലാലിന്റെ സൂഫി മുസ്ലീം അനുയായികളിൽ അദ്ദേഹം "ഖ്വാജാ ഖിസിർ" അല്ലെങ്കിൽ "സിന്ദാപിർ" എന്നാണ് അറിയപ്പെടുന്നത്. സിന്ധി ഹൈന്ദവരുടെയിടെയിലുള്ള, ഈ ഐതിഹ്യമനുസരിച്ച്, ചേതി ചന്ദ് എന്ന പുതുവർഷദിനം ഉദറോലാലിന്റെ ജന്മദിനമായി ആഘോഷിക്കുന്നു.
ദര്യപന്തിമാരിൽ നിന്നാണ് ഈ പാരമ്പര്യം ആരംഭിച്ചത്. ബ്രിട്ടീഷ് സാമ്രാജ്യ ഭരണകാലത്ത്, പ്രധാന വാർഷിക മേളകൾ ഉദറോലാലിലും സിന്ദാപിറിലും (പാകിസ്ഥാനിലെ ഹൈദരാബാദിന് സമീപം) നടന്നിരുന്നു. ഇക്കാലത്ത്, സിന്ധി സമൂഹം ചേതി ചന്ദ് ഉത്സവം ആഘോഷിക്കുന്നത് പ്രധാന മേളകൾ, സമൂഹവിരുന്നുകൾ, ജുലേലാൽ (വരുണ ദേവിന്റെ അവതാരം), മറ്റ് ഹിന്ദു ദേവതകളുടെ ജാങ്കികൾ (ഗ്ലിംസ് സ്റ്റേജ്), സാമൂഹിക നൃത്തങ്ങൾ തുടങ്ങിയവയോടെയാണ്.
ഈ ദിവസം, നിരവധി സിന്ധികൾ ജുലേലാലിന്റെ പ്രതീകമായ ബഹരാന സാഹിബിനെ അടുത്തുള്ള നദിയിലേക്കോ തടാകത്തിലേക്കോ കൊണ്ടുപോകുന്നു. ബഹാരാന സാഹിബ് എന്നത് ജ്യോത് (എണ്ണ വിളക്ക്), മിശ്രി (ക‌ൽക്കണ്ടം), ഫോട്ട (ഏലം), ഫൽ (പഴങ്ങൾ), അഖ എന്നിവ ഉൾപ്പെടുന്നതാണ്. പിന്നിലായി തുണി, പൂക്കൾ, പട്ട (ഇലകൾ) എന്നിവകൊണ്ട് പൊതിഞ്ഞിരിക്കുന്ന ഒരു കലശവും (വെള്ളപ്പാത്രം) അതിൽ ഒരു തേങ്ങയും ഉണ്ട്. അതോടൊപ്പം പൂജ്യ ജുലേലാലിന്റെ പ്രതിമയും വെയ്ക്കുന്നു. ഇന്ത്യയിലും പാക്കിസ്ഥാനിലുമുള്ള സിന്ധി ഹിന്ദുക്കളുടെ ഒരു പ്രധാന ഉത്സവമാണ് ചേതി ചന്ദ്, കൂടാതെ ലോകമെമ്പാടുമുള്ള സിന്ധി ഹിന്ദു പ്രവാസികളും ഇത് ആഘോഷിക്കുന്നു.
പുറംകണ്ണികൾ
വർഗ്ഗം:ഇന്ത്യയിലെ മതപരമായ ആഘോഷങ്ങൾ വർഗ്ഗം:ഹൈന്ദവ ഉത്സവങ്ങൾ
ഖദീജ (നടി)
മലയാള ചലച്ചിത്രങ്ങളിൽ അഭിനയിച്ചിരുന്ന ഒരു ഇന്ത്യൻ നടി ആണ് ഖദീജ. 1960 കളിലും 1970 കളിലും മലയാളത്തിലെ പ്രമുഖ പ്രമുഖ നടിമാരിൽ ഒരാളായിരുന്നു അവർ. 1968 ൽ പി. വേണു സംവിധാനം ചെയ്ത വിരുതൻ ശങ്കുവിൽ അഭിനയിച്ചു. മലയാള സിനിമയിലെ ആദ്യത്തെ മുഴുനീള ഹാസ്യ ചിത്രമായിരുന്നു ഇത്. പെരുമ്പാവൂരിലെ ഓടക്കാലിയിൽ ഒരു മുസ്ലീം പെൺകുട്ടിയായി ജനിച്ചു. കലാമണ്ഡലത്തിൽ നൃത്തം പഠിക്കുന്നതിനായി വളരെ ത്യാഗങ്ങൾ സഹിക്കേണ്ടിവന്നു. 50 ൽ അധികം ചിത്രങ്ങളിൽ അഭിനയിച്ചു.
സ്വകാര്യ ജീവിതം
പെരുമ്പാവൂരിലെ ചിറ്റേത്തുപടിയിൽ മൊയ്തീൻ, പത്തായി എന്നിവരുടെ ആറ് മക്കളിൽ രണ്ടാമത്തെ സന്തതിയായി ജനിച്ചു. സൈനബ, നബീസ, ഖാസിം, ഇബ്രാഹിം, സലിംരാജ് എന്നീ സഹോദരങ്ങളുണ്ട്. എറണാകുളിലെ വടുതല സർക്കാർ ഹൈസ്കൂളിൽ നിന്ന് പ്രാഥമിക വിദ്യാഭ്യാസം നേടി. കെ വി മാത്യുവിനെ വിവാഹം ചെയ്തു. അവർക്ക് ആറുമക്കൾ, വിന്നി, ലീന, സോണി, ടെഡി, സ്റ്റെൻസി, സോഫി എന്നിവർ. ശ്വാസകോശ കാൻസർ മൂലം എറണാകുളത്തെ വടുതല വച്ച് 2017 ജൂലൈ 26 ന് ഖദീജ മരിച്ചത്.
അവലംബങ്ങൾ
<references group="" responsive="">
ബാഹ്യ കണ്ണികൾ
വർഗ്ഗം:എറണാകുളം ജില്ലയിൽ ജനിച്ചവർ വർഗ്ഗം:2017-ൽ മരിച്ചവർ വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ വർഗ്ഗം:ഇന്ത്യൻ ചലച്ചിത്ര നടിമാർ വർഗ്ഗം:മലയാളചലച്ചിത്രനടിമാർ
മാർഗരറ്റ് ഐഡ ബാൽഫോർ
ഒരു സ്കോട്ടിഷ് ഡോക്ടറും സ്ത്രീകളുടെ മെഡിക്കൽ ആരോഗ്യ പ്രശ്നങ്ങളുടെ പ്രചാരകയുമായിരുന്നു മാർഗരറ്റ് ഐഡ ബാൽ‌ഫോർ‌, എഫ്‌ആർ‌സി‌ജി (ജീവിതകാലം: 21 ഏപ്രിൽ 1866 - ഡിസംബർ 1, 1945). അവർ ഇന്ത്യയിലെ വൈദ്യശാസ്ത്ര വികസനത്തിന് നിർണായക സംഭാവനകൾ നൽകി. ഇരുപതാം നൂറ്റാണ്ടിന്റെ തുടക്കത്തിൽ അവരുടെ സമഗ്രമായ എഴുത്തുകൾ ഇന്ത്യയിലെയും ആഫ്രിക്കയിലെയും സ്ത്രീകളുടെയും കുട്ടികളുടെയും ആരോഗ്യ ആവശ്യങ്ങളെക്കുറിച്ചും അവർ ജീവിച്ചിരുന്ന അനാരോഗ്യകരമായ അന്തരീക്ഷത്തെക്കുറിച്ചും പലരെയും അറിയിച്ചു.
ആദ്യകാല ജീവിതവും വിദ്യാഭ്യാസവും
ഫ്രാൻസെസ് ഗ്രേസ് ബ്ലെയ്ക്കി (1820–1891), സ്കോട്ടിഷ് അക്കൗണ്ടന്റ് റോബർട്ട് ബാൽഫോർ (1818–1869) എന്നിവരുടെ മകളായ മാർഗരറ്റ് ബാൽഫോർ 1866 ൽ എഡിൻബർഗിൽ ജനിച്ചു. അവളുടെ സഹോദരന് സ്കാർലറ്റ് പനി പിടിപെട്ടു, ഇത് 51 വയസ്സുള്ള തന്റെ പിതാവിന് ബാധിക്കുകയും അദ്ദേഹം മരണമടയുകയും ചെയ്തു. അദ്ദേഹത്തെ ഡീൻ സെമിത്തേരിയിൽ അടക്കം ചെയ്തു. അത് ബാൽഫോറിയെ ഒരു മെഡിക്കൽ കരിയർ തിരഞ്ഞെടുക്കാൻ പ്രേരിപ്പിച്ചിരിക്കാം. അക്കാലത്ത് വളരെ കുറച്ച് സ്ത്രീകൾ മാത്രമേ മെഡിസിൻ പഠിച്ചിരുന്നുള്ളൂ. ബോൾഫോർ സോഫിയ ജെക്സ്-ബ്ലെയ്ക്കിന്റെ കീഴിൽ എഡിൻബർഗ് സ്കൂൾ ഓഫ് മെഡിസിൻ ഫോർ വുമൺ എന്ന സ്ഥലത്ത് പഠിക്കുകയും, എഡിൻബർഗ് സർവകലാശാലയിൽ നിന്ന് ബിരുദം നേടാൻ സ്ത്രീകൾക്ക് അനുവാദമില്ലായിരുന്നതിനാൽ ഫ്രാൻസിലേക്കും ബെൽജിയത്തിലേക്കും പോയി 1891 ൽ ഒരു ഡോക്ടറായി യോഗ്യത നേടുകയും ചെയ്തു. ബിരുദം നേടിയ ശേഷം ബാൽഫോർ 1892 ൽ ഇന്ത്യയിലേക്ക് പോകുന്നതിനുമുമ്പ് സൗത്ത് ലണ്ടനിലെ ക്ലാഫാം മെറ്റേണിറ്റി ഹോസ്പിറ്റലിൽ ഡോ. ആനി മക്കാളിനൊപ്പം ഒരു വർഷം ചിലവിട്ടു.
കരിയറും ഗവേഷണവും
ഇന്ത്യയിലെ ആദ്യത്തെ ചുമതല ലുധിയാനയിലെ സെനാന ഹോസ്പിറ്റലിന്റെ മാനേജർ എന്ന നിലയിലായിരുന്നു, അവിടെ അവർക്ക് പ്രസവ സമയത്തെ പ്രാദേശിക 'പർദ ' പാരമ്പര്യത്തെയെല്ലാം അഭിമുഖീകരിക്കേണ്ടിവന്നു. അവരുടെ വരവിന് രണ്ട് വർഷത്തിന് ശേഷം സ്ത്രീകൾക്കായി ഒരു മെഡിക്കൽ സ്കൂൾ ആരംഭിച്ചു. പിന്നീട് 18 വർഷം മെഡിക്കൽ സൂപ്രണ്ടായി ജോലി ചെയ്തു, തുടക്കത്തിൽ നഹാനിലെ ഡഫെറിൻ ഹോസ്പിറ്റലിൽ (ഇന്ത്യയുടെ വൈസ്രോയിയുടെ ഭാര്യ ലേഡി ഡഫെറിൻ്റെ ധനസഹായത്താൽ നിർമ്മിച്ചത്), അവിടെ 1902 വരെ ജോലി ചെയ്തു, തുടർന്ന് പട്യാലയിലെ ഡഫെറിൻ ഹോസ്പിറ്റലിൽ 1914 വരെ ജോലി ചെയ്തു.
ആദ്യകാലത്ത് ബാൽഫോർ നേടിയ വിജയം മൂലം അവർ 1914 ൽ പഞ്ചാബിലെ സിവിൽ ഹോസ്പിറ്റലുകളുടെ ഇൻസ്പെക്ടർ ജനറലിന്റെ അസിസ്റ്റന്റായി നിയമിക്കപ്പെട്ടു. രണ്ടുവർഷത്തിനുശേഷം, അവർ പുതുതായി രൂപീകരിച്ച വിമൻസ് മെഡിക്കൽ സർവീസിന്റെ ചീഫ് മെഡിക്കൽ ഓഫീസറായി, 1924 വരെ അവിടെ തുടർന്നു. അതേസമയം, ബൽഫോർ എട്ട് വർഷം ദില്ലിയിലും സിംലയിലും ഇന്ത്യയിലെ സ്ത്രീകൾക്ക് മെഡിക്കൽ വിദ്യാഭ്യാസം പ്രോത്സാഹിപ്പിക്കുന്നതിനായി സ്ഥാപിതമായ കൗണ്ടസ് ഓഫ് ഡഫെറിൻസ് ഫണ്ട് ജോയിന്റ് സെക്രട്ടറിയായി സേവനമനുഷ്ഠിച്ചു. 1920-ൽ ബാൽഫോറിന് ഇന്ത്യയിലെ പൊതുസേവനത്തിനുള്ള കൈസർ-ഇ-ഹിന്ദ് മെഡൽ ലഭിച്ചു.
ബാൽഫോർ 1924 ൽ ഇന്ത്യയിലെ ഔദ്യോഗിക ജോലി അവസാനിപ്പിച്ച് യുകെയിലേക്ക് മടങ്ങി, അവിടെ അവർ ഒരു സിബിഇ ആയി നിയമിതനായി. എന്നിരുന്നാലും ഇന്ത്യൻ വനിതകൾക്കുവേണ്ടി അവർ തുടർന്നും പ്രവർത്തിച്ചു.
രണ്ടാം ലോകമഹായുദ്ധസമയത്ത്, ബാൽഫോർ ലണ്ടനിലെ ഒരു എആർപി മെഡിക്കൽ ഓഫീസറും ദേശീയ വനിതാ കൗൺസിൽ അംഗവുമായി.
അംഗീകാരങ്ങളും അവാർഡുകളും
1920 ൽ ബാൽ‌ഫോറിന് ഗോൾഡ് കൈസർ-ഇ-ഹിന്ദ് മെഡൽ ലഭിച്ചു റോയൽ കോളേജ് ഓഫ് ഒബ്സ്റ്റട്രിക്സ് ആൻഡ് ഗൈനക്കോളജി അവരെ ഒരു ഫെലോ ആക്കി. 1929 ൽ അവർ ആൾ ഇന്ത്യ അസോസിയേഷൻ ഓഫ് മെഡിക്കൽ വുമൺ പ്രസിഡന്റായി. അവർക്ക് സിബിഇ സ്ഥാനം നൽകി ആദരിച്ചു.
അവലംബം
വർഗ്ഗം:1945-ൽ മരിച്ചവർ വർഗ്ഗം:1866-ൽ ജനിച്ചവർ വർഗ്ഗം:സ്കോട്ടിഷ് വനിതാ ഡോക്ടർമാർ
സ്റ്റീഫൻ ഫോസ്റ്റർ ഫോക്ക് കൾച്ചർ സെന്റർ സ്റ്റേറ്റ് പാർക്ക്
വടക്കൻ ഫ്ലോറിഡയിലെ സുവാനി നദിക്കരയിൽ വൈറ്റ് സ്പ്രിംഗ്സിലുള്ള യുണൈറ്റഡ് സ്റ്റേറ്റ്സ് നമ്പർ ഹൈവേ സിസ്റ്റം യുഎസ് 41 ൽ സ്ഥിതിചെയ്യുന്ന ഫ്ലോറിഡ സംസ്ഥാനോദ്യാനമാണ് സ്റ്റീഫൻ ഫോസ്റ്റർ ഫോക്ക് കൾച്ചർ സെന്റർ സ്റ്റേറ്റ് പാർക്ക്.
"ഓൾഡ് ഫോക്സ് അറ്റ് ഹോം" എന്ന ഗാനം എഴുതിയതിൽ പ്രശസ്തനാണ് സ്റ്റീഫൻ ഫോസ്റ്റർ. "വേ ഡൗൺ അപോൺ ദി സുവാനി റിവർ" എന്നും ഈ ഗാനം അറിയപ്പെടുന്നു. "വളരെ ദൂരെയുള്ള വീട്" എന്ന് നൊസ്റ്റാൾജിക്കായി പരാമർശിക്കുന്ന ഈ ഗാനം ഫ്ലോറിഡയിലെ സംസ്ഥാന ഗാനമാണ്.
സ്റ്റീഫൻ ഫോസ്റ്റർ മ്യൂസിയം
അമേരിക്കൻ സംഗീതജ്ഞൻ സ്റ്റീഫൻ ഫോസ്റ്ററിന്റെ നേട്ടങ്ങളെ സ്റ്റീഫൻ ഫോസ്റ്റർ മ്യൂസിയം ബഹുമാനിക്കുന്നതോടൊപ്പം അദ്ദേഹത്തിന്റെ ഡയോറമകളും ഓൾഡ് ഫോക്സ് അറ്റ് ഹോം ഉൾപ്പെടെയുള്ള പ്രശസ്ത ഗാനങ്ങളെക്കുറിച്ചുള്ള പ്രദർശനങ്ങളും അവതരിപ്പിക്കുന്നു. "(Way Down Upon the) സുവാനി റിവർ" എന്നു തുടങ്ങുന്ന ഗാനത്തിന്റെ ആദ്യ വരിയുടെ വാക്കുകൾ കൂടുതൽ അറിയപ്പെടുന്നു.
ഒരിക്കലും ഫ്ലോറിഡ സന്ദർശിച്ചിട്ടില്ലാത്ത ഫോസ്റ്ററിനെ ബഹുമാനിക്കുന്നത് എലി ലില്ലിയുടെ മകൻ സീനിയറായ ജോസിയ കെ. ലില്ലിയുടെ ആശയമായിരുന്നു. 1931 ൽ അദ്ദേഹം ഒരു സ്മാരകം നിർദ്ദേശിച്ചു.
കാരിലോൺ
സ്റ്റീഫൻ ഫോസ്റ്റർ ഫോക്ക് കൾച്ചർ സെന്റർ സ്റ്റേറ്റ് പാർക്കിലെ 97-ബെൽ കാരിലോൺ 1958 വേനൽക്കാലത്ത് സ്ഥാപിച്ച ഏറ്റവും വലിയ ട്യൂബുലാർ ബെൽ കാരിലോൺ ആണ്. സ്ഥാപനത്തിന്റെ 78 വർഷത്തെ ചരിത്രത്തിലെ ഏറ്റവും വലിയ ഒറ്റ നിർമ്മാണ പദ്ധതിയായി വലിയൊരു കൂട്ടം മണികൾ നിർമ്മിക്കാൻ ഡീഗൻ കരകൗശല വിദഗ്ധർക്ക് ഒരു വർഷത്തിലധികം ആവശ്യമായിരുന്നു.
കാരിലോൺ ദിവസം മുഴുവൻ ഫോസ്റ്ററിന്റെ പാട്ടുകൾ പ്ലേ ചെയ്യുന്നു. ടവറിനുള്ളിലെ രണ്ടാമത്തെ മ്യൂസിയം ഏരിയയിൽ സ്റ്റീഫൻ ഫോസ്റ്ററിനെയും കാരിലോണിനെയും കുറിച്ചുള്ള പ്രദർശനങ്ങളുണ്ട്. 2017 ൽ തണ്ടർസ്റ്റോമിൽ കാരിലോൺ കേടായതിനെ തുടർന്ന് അറ്റകുറ്റപ്പണികൾ ചെയ്ത് മണി പുനഃസ്ഥാപിച്ചു.
കരിലോൺ ദിവസം മുഴുവൻ ഫോസ്റ്ററിന്റെ പാട്ടുകൾ പ്ലേ ചെയ്യുന്നു. ടവറിനുള്ളിലെ രണ്ടാമത്തെ മ്യൂസിയം ഏരിയയിൽ സ്റ്റീഫൻ ഫോസ്റ്ററിനേയും കരിലോണിനെയും കുറിച്ചുള്ള പ്രദർശനങ്ങളും ഉണ്ട്. 2017 ലെ ഒരു വൈദ്യുത കൊടുങ്കാറ്റിൽ കരില്ലൺ കേടായി, മണികൾ പുനഃസ്ഥാപിക്കുന്നതിനുള്ള അറ്റകുറ്റപ്പണികൾ ആരംഭിച്ചു.
പുറംകണ്ണികൾ
വർഗ്ഗം:നാടോടി സംസ്കാരം
ക്വില്ലജ
ക്വില്ലജ പൂച്ചെടികളുടെ ഒരു ജനുസ്സാണ്. മുമ്പ് ഇത് റോസ് കുടുംബം, ആയ റോസേസീയിൽ ഉണ്ടായിരുന്നതായി കരുതപ്പെടുന്നു എന്നാൽ ഇതിന് സ്വന്തമായി തന്നെ കുടുംബമുള്ളതായി അടുത്തകാലത്തെ ഗവേഷണങ്ങൾ കാണിക്കുന്നു. ക്വില്ലജ ബ്രസീലെൻസിസ്, ക്വില്ലജ സാപോനാരിയ എന്നീ രണ്ട് നിലനില്ക്കുന്ന സ്പീഷീസുകളും ഒരു ഫോസിൽ സ്പീഷീസ് ഡകോട്ടാൻതസ് കോർഡിഫോമിസ് മാത്രമാണ് ഈ ജീനസിൽ കാണപ്പെടുന്നത്.
അവലംബം
വർഗ്ഗം:സസ്യജനുസുകൾ വർഗ്ഗം:ക്വില്ലജേസീ
മഹാവീർ സിംഗ് ഫോഗട്ട്
ഒരു അമച്ച്വർ ഗുസ്തിക്കാരനും, മുതിർന്ന ഒളിമ്പിക്സ് ഗുസ്തി പരിശീലകനുമാണ് മഹാവീർ സിംഗ് ഫോഗട്ട്. മികച്ച കായിക പരിശീലകർക്കുള്ള ദ്രോണാചാര്യ പുരസ്ക്കാര ജേതാവാണിദ്ദേഹം.
2016 ഡിസംബറിൽ പുറത്തിറങ്ങിയ റേക്കോഡ് നേടിയ ഹിന്ദി ചിത്രം ദംഗൽ ഫോഗട്ടിന്റെ ജീവിതത്തെ ആസ്പദമാക്കി നിർമ്മിച്ച ചിത്രമാണ്. കോമൺ വെൽത്ത് ഗുസ്തി സ്വർണ്ണമെഡൽ ജേതാവും, ഒളിമ്പിക് മൽസരാർഥിയുമായ ഗീതാ ഫോഗട്ടും, 2012ലെ ലോക ഗുസ്തി ചാമ്പ്യൻഷിപ്പ് വെങ്കല മെഡൽ ജേതാവായ ബബിത ഫോഗട്ടും മഹാവീർ സിംഗിന്റെ മക്കളാണ്. മഹാവീറിന്റെ സഹോദര പുത്രി വിനീഷ് ഫോഗട്ടും കോമൺ വെൽത്ത് സ്വർണ്ണമെഡൽ ജേതാവാണ്.
ജീവിത രേഖ
ഹരിയാനയിലെ ബിവാനി ജില്ലയിലെ ജാട്ട് സമുദായംഗമാണ് മഹാവീർ സിംഗ്. ഭാര്യ ദയാ ശോഭ കൗർ.ഗീത ബബിത, റിത്തു, സംഗീത എന്നീ നാല് പെൺമക്കളാണിവർക്ക്. മരണമടഞ്ഞ സഹോദരന്റെ പുത്രിമാരായ  വിനീഷും,  പ്രിയങ്കയും മഹാവീരിന്റെ രക്ഷാകർത്തത്തിലാണ്  വളരുന്നത്. ആറുപേരുടെയും ഗുസ്തി പരിശീലകൻ കൂടിയാണ് മഹാവീർ. ഗീത, ബബിത വിനീഷ് എന്നിവർ ഇന്ത്യയെ അന്താരാഷ്ട്ര കായിക മേളകളിൽ പ്രതിനിധീകരിച്ചിട്ടുണ്ട്. റിത്തു ദേശീയ ചാമ്പ്യൻഷിപ്പ് കരസ്ഥമാക്കിയിട്ടുണ്ട്. പ്രിയങ്കയും സംഗീതയും ജൂനിയർ അന്താരാഷ്ട്രതാരങ്ങളാണ്.
സിനിമയിൽ
പ്രദർശന ശാലകളിൽ വൻ വിജയം നേടിയ ദംഗൽ (ഗുസ്തി) എന്ന ചിത്രം മഹാവീറിന്റെ ഹ്രസ്വ ജീവിത കഥയാണ്. ആമിർ ഖാനാണ് മഹാവീറിനെ അവതരിപ്പിച്ചിരിക്കുന്നത്.
പുസ്തകം
സ്പോട്സ് ലേഖകനായ സൗരഭ് ദുഗ്ഗൽ (Sourabh Duggal), അഘാത എന്ന പേരിൽ മഹാവീർ സിംഗിനെ ജീവി ചരിത്രം പുസ്തകമായി പ്രസിദ്ധീകരിച്ചിട്ടുണ്ട്. ഒരു ഉത്തരേന്ത്യൻ കുഗ്രാമത്തിൽ നിന്നും ലോക കായിക വേദികളിലേക്കുള്ള ഫോഗട്ട് സഹോദരങ്ങളുടേയും അവരുടെ പിതാവിന്റേയും യാത്രയുടെ കഥ പറയുന്ന പുസ്തകമാണിത്.
കദാവർ സിനഡ്
എ.ഡി 897-ൽ, സെ. ജോൺ ലാറ്ററനിൽ വച്ച് നടന്ന മരണാനന്തര വിചാരണയാണ് കദാവർ സിനഡ്. സ്റ്റീഫൺ ഏഴാമൻ മാർപ്പാപ്പ (ചില സ്രോതസ്സുകൾ പ്രകാരം ഇദ്ദേഹം സ്റ്റീഫൻ ആറാമൻ ആണു്) അദ്ദേഹത്തിന്റെ മുൻഗാമിയായിരുന്ന ഫോർമോസസ് മാർപ്പാപ്പയുടെ ജഡം ശവക്കുഴിയിൽ നിന്നു മാന്തിയെടുത്ത് ഔദ്യോഗിക വേഷങ്ങൾ ധരിപ്പിച്ച് വിചാരണ ചെയ്യുകയായിരുന്നു. വിചാരണയ്ക്കൊടുവിൽ സ്റ്റീഫൺ ഏഴാമൻ ഫോർമോസസ് കുറ്റക്കാരനാണെന്ന് വിധിക്കുകയും ഫോർമോസസ് ആശിർവാദം നൽകിയിരുന്ന വലതു കയ്യിലെ മൂന്നു വിരലുകൾ മുറിച്ചുമാറ്റുവാനും തിരുവസ്ത്രങ്ങൾ അഴിച്ചുമാറ്റി, പൊതുശ്മശാനത്തിൽ ദഹിപ്പിക്കാനും ഉത്തരവിട്ടു. ഫോർമോസസിന്റെ പേപ്പൽ പദവി മുൻകാലപ്രാബല്യത്തോടെ അസാധുവാക്കുകയും ചെയ്തു. മധ്യകാല പേപ്പസിയുടെ കറുത്ത അദ്ധ്യായങ്ങളിൽ ഒന്നായി കദാവർ സിനഡ് വിലയിരുത്തപ്പെടുന്നു. സ്റ്റീഫൻ മാർപാപ്പയുടെ ഈ പ്രവൃത്തി റോമിൽ അദ്ദേഹത്തിനെതിരായ ജനവികാരം ഉയർത്തുകയും ഏതാനും മാസങ്ങൾക്കുശേഷം ഇരച്ചെത്തിയ ജനക്കൂട്ടം മാർപ്പാപ്പയെ തുറുങ്കിലടയ്ക്കുകയും ചെയ്തു. അതേ വർഷം ജൂലൈ / ആഗസ്റ്റ് മാസത്തിൽ തുറുങ്കിൽ വച്ചുതന്നെ സ്റ്റീഫൻ ഏഴാമൻ മാർപാപ്പ കഴുത്തുഞെരിച്ചു കൊല്ലപ്പെട്ടു.
ടൈബർ നദിയിൽ എറിഞ്ഞു കളയപ്പെട്ട മൃതദേഹം പിന്നീട് അധികാരത്തിലേറിയ തിയോഡോർ രണ്ടാമൻ മാർപ്പാപ്പയുടെ കാലത്ത് വീണ്ടും കണ്ടെടുക്കുകയും പഴയപടി സെന്റ് പീറ്റേഴ്സ് ബസിലിക്കയിലെ പോർട്ടിക്കോയിൽ സ്ഥാനവസ്ത്രങ്ങളോടുകൂടിത്തന്നെ അടക്കം ചെയ്യുകയും ചെയ്തു. തൊട്ടു പിന്നാലെ അധികാരത്തിലെത്തിയ ജോൺ ഒമ്പതാമൻ മാർപാപ്പ (സി.ഇ. 898-900) കദാവർ സിനഡ് പൂർണ്ണമായും റദ്ദു ചെയ്യുകയും അതിൽ പങ്കെടുത്ത ഏഴു കർദ്ദിനാൾമാരെ സഭയിൽ നിന്നു പുറത്താക്കുകയും ചെയ്തു. മാത്രമല്ല ഭാവിയിൽ മരിച്ച വ്യക്തിയെ വിചാരണ ചെയ്യാൻ പാടില്ലെന്നു് കല്പന പുറപ്പെടുവിക്കുകയും ചെയ്തു. എന്നാൽ സി.ഇ. 904-ൽ അധികാരമേറ്റ സെർജിയസ് മൂന്നാമൻ മാർപാപ്പ തിയോഡോർ രണ്ടാമൻ മാർപ്പാപ്പയുടേയും ജോൺ ഒമ്പതാമൻ മാർപാപ്പയുടേയും കല്പനകളെ അസാധുവാക്കുകയും ഫോർമോസസ് മാർപാപ്പയുടെ മേൽ ചുമത്തിയ കുറ്റങ്ങളെയെല്ലാം പുനഃസ്ഥാപിക്കുകയും ചെയ്തു. ഇതിനും പുറമെ കദാവർ സിന‍ഡ് വിളിച്ചുകൂട്ടി മൃതദേഹത്തെ വിചാരണചെയ്ത സ്റ്റീഫൻ ഏഴാമൻ മാർപാപ്പയുടെ കബറിടത്തിനുമേൽ പ്രശംസ ചൊരിഞ്ഞുകൊണ്ടുള്ള ശിലാഫലകം സ്ഥാപിക്കാനും അദ്ദേഹം മടിച്ചില്ല. ബിഷപ്പായിരിക്കേ സെർജിയസ് മൂന്നാമൻ മാർപാപ്പ കദാവർ സിനഡിൽ സഹന്യായാധിപനായി പങ്കെടുത്തിരുന്നു.
സഭാ പശ്ചാത്തലം
നിക്കോളാസ് ഒന്നാമൻ മാർപാപ്പയുടെ കാലത്തു് സി.ഇ. 864-ൽ പോർട്ടോയിലെ ബിഷപ്പായിരുന്ന ഫോർമോസസ് ബൾഗേറിയക്കാരുടെ ഇടയിൽ മിഷണറി പ്രവർത്തനം നടത്തുകയായിരുന്നു. ബൾഗേറിയക്കാരുടെ ബിഷപ്പായി തന്നെ നിയോഗിക്കണമെന്ന ഫോർമോസ്സിന്റെ ആവശ്യം നിക്കോളാസ് മാർപാപ്പ നിരസിച്ചു. ഫോർമോസസിനെ ബൾഗേറിയക്കാരുടെ ബിഷപ്പാക്കണമെങ്കിൽ അദ്ദേഹത്തെ നിലവിലുള്ള സീ ആയ പോർട്ടോവിൽ നിന്നു മാറ്റേണ്ടിവരുമെന്നും രണ്ടാം നിഖ്യാ കൗൺസിൽ പ്രകാരം അതു് കാനോനകൾക്കു വിരുദ്ധമാണെന്നും കണ്ടാണു് നിക്കോളാസ് മാർപാപ്പ ഈ ആവശ്യം നിരസിച്ചതു്. സി.ഇ. 875-ൽ ജോൺ എട്ടാമൻ മാർപാപ്പയുടെ കാലത്തു് നടന്ന ചാൾസ് ദ ബാൾഡിന്റെ രാജകീയസ്ഥാനാരോഹണത്തെത്തുടർന്നു് ഫോർമോസസ് റോമിലേയ്ക്കു പലായനം ചെയ്തു. പ്രധാനമായും ജോൺ എട്ടാമൻ മാർപാപ്പയെ ഭയന്നായിരുന്നു അദ്ദേഹം പലായനം ചെയ്തുതു്. ഏതാനും മാസങ്ങൾക്കു ശേഷം സി.ഇ. 876-ൽ സാന്ത മരിയ റോട്ടൺഡയിൽ കൂടിയ സിനഡിൽ വച്ചു് ബൾഗേറിയക്കാരുടെ മനസ്സിനേയും ആത്മാവിനേയും കളങ്കപ്പെടുത്തി എന്ന കുറ്റമാരോപിച്ചു് ഫോർമോസസിനേയും കൂട്ടാളികളേയും സഭയ്ക്കു പുറത്താക്കി. എങ്കിലും സി.ഇ. 878-ൽ ജോൺ എട്ടാമൻ മാർപാപ്പയുടെ മരണത്തെത്തുടർന്നു് നഷ്ടപ്പെട്ട ബിഷപ്പ് പദവി ഫോർമോസസിനു് തിരികെ ലഭിക്കുകയും സി.ഇ. 891 ഒക്ടോബർ 6-നു് മാർപാപ്പയായി തെരഞ്ഞടുക്കപ്പെടുകയും ചെയ്തു. ബിഷപ്പായിരിക്കേ ജോൺ എട്ടാമൻ മാർപാപ്പയുമായുണ്ടായ കലഹത്തിന്റെ അനന്തരഫലങ്ങളാണു് കദാവർ സിന‍ഡിൽ തന്റെ മരണശേഷം വരെ ഫോർമോസസിനെ പിന്തുടർന്നതു്.
രാഷ്ട്രീയ പശ്ചാത്തലം
ഇറ്റലിയുടെ രാഷ്ട്രീയരംഗം തികച്ചും അസ്ഥിരമായിരുന്ന കാലഘട്ടമായിരുന്നു അതു്. രാജ്യത്തിന്റെ പല ഭാഗങ്ങളിലും ഭൂപ്രഭുക്കന്മാരും നാടുവാഴികളും അധികാരത്തിനായി പരസ്പരം മത്സരിച്ചു. ഈ അധികാര പോരാട്ടങ്ങളിൽ പലപ്പോഴും മാർപാപ്പമാരും പങ്കുചേൎന്നു. അതു മാത്രമല്ല ശക്തരായ നാടുവാഴി കുടുംബങ്ങൾക്കും ഭരണാധികാരികൾക്കും ഇടയിലുള്ള സഖ്യസമവാക്യങ്ങൾ മാറുന്നതിനിടയിൽ പലപ്പോഴും മാർപാപ്പമാർ കെണിയിലകപ്പെടുകയും ചെയ്തു.
സി.ഇ. 891-ൽ മാർപ്പാപ്പയായി തിരഞ്ഞെടുക്കപ്പെട്ട പോപ്പ് ഫോർമോസസ്, ഷാർൾമെയ്ൻ ചക്രവൎത്തി സ്ഥാപിച്ച കരോലിംഗിയൻ രാജവംശത്തോടു് പക്ഷപാതിത്വമുണ്ടായിരുന്ന മാർപാപ്പയായിരുന്നു. പക്ഷേ 896-ൽ അദ്ദേഹം മരിക്കുന്ന കാലമായപ്പോഴേക്കും രാഷ്ട്രീയരംഗം മാറി. ഇറ്റലിയിലെ കരോലിംഗിയൻ ശക്തി ക്ഷയിച്ചുകൊണ്ടിരുന്നു. റോമൻ പ്രഭുക്കന്മാർക്കും മറ്റ് വിഭാഗങ്ങൾക്കുമിടയിൽ പുതിയ സഖ്യങ്ങളും അധികാരകേന്ദ്രങ്ങളും രൂപപ്പെട്ടു. ഇറ്റലിയുടെ രാഷ്ട്രീയരംഗം കുത്തഴിഞ്ഞുപോയ കാലമായിരുന്നു പിന്നീടു് വന്നതു്.